sagorsarker/bangla-wikipedia huggingface dataset:
মেগাস্থিনিস

মেগাস্থিনিস (৩৫০ খ্রি.পূ. - ২৯০ খ্রি.পূ.) প্রাচীন গ্রীসের একজন পর্যটক এবং ভূগোলবিদ। তিনি এশিয়া মাইনরে জন্মগ্রহণ করেন। পরবর্তীতে সিরিয়ার রাজা সেলিয়াকাস ১-এর রাজকীয় দূত হিসেবে ভারতীয় রাজা চন্দ্রগুপ্ত মৌর্যের (স্যান্ড্রাকোটাস) রাজদরবারে দায়িত্ব পালন করেন। তখন চন্দ্রগুপ্তের রাজদরবার ছিল ভারতের পাটালিপুত্র নামক স্থানে। ঠিক কোন সময়ে তিনি দূতের দায়িত্ব পালন করেছেন তা নিশ্চিত করে বলা যায় না। অধিকাংশ বিশেষজ্ঞের মতে সময়টা ২৮৮ খ্রিস্টপূর্বাব্দের পূর্বে; কারণ এই সালে চন্দ্রগুপ্ত মারা যান।
তার ভারত ভ্রমণ সম্বন্ধে অনেক তথ্যই জানা যায়। তিনি Pentapotamia জেলা দিয়ে ভারতে প্রবেশ করেন, যার নদী সম্পর্কে তিনি অনেক কথাই বলেছেন। সিন্ধু নদের পাঁচটি গুরুত্বপূর্ণ অংশের একটি ছিল এই নদী, যা পাঞ্জাব অঞ্চলের একাংশ গঠন করেছে। এই জেলা থেকে রাজপথ বরাবর যাত্রা করে তিনি পাটালিপুত্রে পৌঁছেন। এরিয়ান ব্যাখ্যা করেন যে মেগাস্থিনিস আরাকোশিয়া-তে বসবাস করতেন এবং সেখান থেকেই ভারত ভ্রমণে আসেন।
"Megasthenes lived with Sibyrtius, satrap of Arachosia, and often speaks of his visiting Sandracottus, the king of the Indians." Arrian, "Anabasis Alexandri"
জামশেদপুর

জামশেদপুর () বা টাটানগর ঝাড়খণ্ড রাজ্যের অন্যতম বৃহত্তম শহর। এটি ভারতের প্রথম পরিকল্পিত শিল্প শহর। এটি একটি নগর পঞ্চায়েত এলাকা এবং পৌর কর্পোরেশন এবং পূর্ব সিংভূম জেলার সদর দপ্তর। এটি একটি জনপ্রিয় পর্যটন গন্তব্য তার বন, প্রাচীন মন্দির এবং রাজপ্রাসাদের জন্য পরিচিত। এটি ২০১৯ সালে ভারতের পরিচ্ছন্ন শহর হিসাবে স্থান পেয়েছে।
সাকচি নাম দিয়ে এই শহরটি প্রতিষ্ঠা করেন শিল্পপতি জামসেদজি টাটা। পরে ১৯১৯ সালে লর্ড কেমসফোর্ড এর প্রতিষ্ঠাতার নামে নামকরণ করেন জামশেদপুর। সাকচি এখনও জমশদপুরের মধ্যের অন্যতম বৃহৎ পল্লীর নাম।
শহরটি ভারতের প্রথম বেসরকারী লৌহ-ইস্পাত কারিগরি প্রতিষ্ঠান টাটা আয়রন এন্ড স্টিল কোম্পানি (বর্তমানে টাটা স্টিল)-এর জন্য প্রসিদ্ধ। এর আশেপাশে খনি বলয়গুলিতে বিশেষ করে পশ্চিম বোকারো, জামাডুবি ও নোয়ামুণ্ডিতে অনেক লৌহ আকরিক, ম্যাঙ্গানিজ ও চুনাপাথর পাওয়া যায়।
শহরের জেআরডি টাটা স্পোর্টস কমপ্লেক্স-এ ফুটবল প্রশিক্ষণ কেন্দ্র রয়েছে। ইন্ডিয়ান সুপার লিগ-এর জামশেদপুর ফুটবল ক্লাব দলের ঘরের মাঠ এটি।
ভারতীয় প্রযুক্তিবিদ্যা প্রতিষ্ঠান খড়গপুর

ভারতীয় প্রযুক্তিবিদ্যা প্রতিষ্ঠান খড়্গপুর (আইআইটি খড়গপুর) একটি সরকারি স্বশাসিত গবেষণা বিশ্ববিদ্যালয়, যা ভারতের সরকার দ্বারা প্রতিষ্ঠিত হয়। ১৯৫১ সালে প্রতিষ্ঠিত এই প্রতিষ্ঠানটি প্রথম আইআইটি এবং এটি জাতীয় গুরুত্বপূর্ণ প্রতিষ্ঠান হিসেবে স্বীকৃত। ২০১৯ সালে এটি ভারতের সরকার দ্বারা ইনস্টিটিউট অফ এমিনেন্স (বিশিষ্ট প্রতিষ্ঠানের মর্যাদা) হিসেবে পুরস্কৃত হয়। আইআইটি খড়গপুরকে ভারতের অন্যতম মর্যাদাপূর্ণ শিক্ষাপ্রতিষ্ঠান হিসেবে গণ্য করা হয়।
প্রতিষ্ঠানটি মূলত স্বাধীনতার পরে ভারতীয় প্রকৌশলীদের প্রশিক্ষণের উদ্দেশ্যে প্রতিষ্ঠিত হয়। তবে সময়ের সাথে সাথে প্রতিষ্ঠানটির একাডেমিক সক্ষমতা বৈচিত্র্যময় হয়েছে, যেখানে ব্যবস্থাপনা, আইন, স্থাপত্য, মানবিক বিজ্ঞান ইত্যাদিরও পাঠক্রম রয়েছে। আইআইটি খড়গপুরের ক্যাম্পাসের আয়তন ৮.৭ বর্গকিলোমিটার (২,১০০ একর) এবং এতে প্রায় ২২,০০০ অধিবাসী রয়েছে। 
আইআইটি খড়গপুর ইনস্টিটিউট সমাবর্তন দিবসে বার্ষিক বিশিষ্ট অ্যালামনাস অ্যাওয়ার্ডের মাধ্যমে তার প্রাক্তন ছাত্রদের পেশাদার কৃতিত্বকে স্বীকৃতি দেয়। ইনস্টিটিউট প্রাক্তন ছাত্রদেরও স্বীকৃতি দেয় যারা ইনস্টিটিউটে অসামান্য পরিষেবা প্রদান করেছে একটি বিশিষ্ট পরিষেবা পুরস্কার। ইয়াং অ্যালামনাই অ্যাচিভার অ্যাওয়ার্ড ৪৫ বা তার কম বয়সী প্রাক্তন ছাত্রদের স্বীকৃতি দেয়, যারা তাদের পেশায় সাফল্য এবং স্বীকৃতি অর্জন করেছে।
বিনোদ গুপ্ত স্কুল অব ম্যানেজমেন্ট (ভিজিএসওএম) এবং রাজীব গান্ধী স্কুল অফ ইন্টেলেকচুয়াল প্রোপার্টি ল (বুদ্ধিবৃত্তিক সম্পত্তি আইন) প্রতিষ্ঠিত হয় বিনোদ গুপ্ত (ইনফোগ্রুপের প্রতিষ্ঠাতা) কর্তৃক দানকৃত অর্থ এবং ভারত সরকারের সহায়তায়। ভিজিএসওএম ১৯৯৩ সালে ৩০ জন শিক্ষার্থীর একটি ব্যাচ দিয়ে শুরু হয়। প্রাক্তন শিক্ষার্থীদের তহবিলে গঠিত অন্যান্য কেন্দ্রগুলোর মধ্যে জি.এস. সান্যাল স্কুল অফ টেলিকমিউনিকেশন এবং ভিএলএসআই-ক্যাড ল্যাবরেটরি অন্তর্ভুক্ত। ১৯৯২ সালে বিনোদ গুপ্ত কর্তৃক প্রতিষ্ঠিত আইআইটি ফাউন্ডেশন হল প্রতিষ্ঠানের প্রাক্তন শিক্ষার্থীদের সমিতি, যার শাখাগুলি ভারতের বিভিন্ন শহর এবং বিদেশে অবস্থিত। প্রাক্তন শিক্ষার্থীদের সমিতি ত্রৈমাসিক সংবাদপত্র 'কেজিপিয়ান' প্রকাশ করে। প্রতিষ্ঠানটি 'কেজিপি কানেকশন' নামে একটি মাসিক ই-নিউজলেটারও প্রকাশ করে প্রাক্তন শিক্ষার্থীদের জন্য। আইআইটি খড়গপুরের অ্যালামনাই অ্যাফেয়ার্সের ডিন প্রাক্তন শিক্ষার্থীদের সাথে যোগাযোগের দায়িত্বে আছেন। আইআইটি খড়গপুরের যুক্তরাষ্ট্র ভিত্তিক প্রাক্তন শিক্ষার্থীরা "ভিশন ২০২০" তহবিল সংগ্রহ শুরু করেছেন, যার লক্ষ্য হল বিশ্বমানের অবকাঠামো (প্রযুক্তি ল্যাবরেটরি এবং সরঞ্জাম), যোগ্য শিক্ষক এবং শিক্ষার্থী আকৃষ্ট ও ধরে রাখার জন্য সহায়তা করা। ভিশন ২০২০ এর লক্ষ্য হল ২০২০ সালের মধ্যে প্রযুক্তি শিক্ষা, গবেষণা ও উদ্ভাবন সংশ্লিষ্ট বিকাশের জন্য ২০০ মিলিয়ন মার্কিন ডলারের একটি তহবিল সংগ্রহ করা।
মুহাম্মাদের বংশধারা

মুহাম্মদ সাঃ বর্তমান সৌদি আরবে অবস্থিত মক্কা নগরীর কুরাইশ গোত্রের বনি হাশিম বংশে জন্মগ্রহণ করেন। তার জন্মের তারিখ ছিল ১২ ই রবিউল আওয়াল, ইংরেজি সন মোতাবেক ৫৭০ খ্রিষ্টাব্দে। প্রখ্যাত ইতিহাসবেত্তা উইলিয়াম মন্টগোমারি ওয়াট তার পুস্তকে ৫৭০ সনই ব্যবহার করেছেন। তবে নবীর প্রকৃত জন্মতারিখ বের করা বেশ কষ্টসাধ্য। এজন্যই এ নিয়ে মতবিরোধ রয়েছে। যেমন এক বর্ণনা মতে তার জন্ম ৫৭১ সালের ২০ বা ২২ শে এপ্রিল। সাইয়েদ সোলাইমান নদভী, সালমান মনসুরপুরী এবং মুহাম্মদ পাশা ফালাকির গবেষণায় এই তথ্য বেরিয়ে এসেছে। তবে শেষোক্ত মতই ঐতিহাসিক দৃষ্টিকোণ থেকে বেশি নির্ভরযোগ্য। যাই হোক, নবীর জন্মের বছরেই হস্তী যুদ্ধের ঘটনা ঘটে এবং সে সময় সম্রাট নরশেরওয়ার সিংহাসনে আরোহণের ৪০ বছর পূর্তি ছিল এ নিয়ে কারো মাঝে দ্বিমত নেই।
ইসলামের হাদিস অনুসারে মোহাম্মদের জন্মের পূর্বে তার মাতা আমিনা স্বপ্নযোগে আশ্চর্যজনক বেশ কয়েকটি ঘটনা দেখেন। এছাড়া তার জন্মের সময়ও কিছু অলৌকিক ঘটনার উল্লেখ বিভিন্ন হাদিস সূত্রে পাওয়া যায়। জন্মের পর নবীর দাদা আবদুল মোত্তালেবকে সংবাদ দেয়া হয় এবং তিনি নবজাতককে দেখে যারপরনাই খুশি হন। উল্লেখ্য নবীর জন্মের আগেই তার পিতা আবদুল্লাহ মারা যান। আবদুল মোত্তালেব নবজাতকের নাম রাখেন মোহাম্মদ যে নাম তৎকালীন আরবে খুব একটা প্রচলিত ছিলনা। আরবীতে এই শব্দের অর্থ প্রশংসিত। পরবর্তীকালে নবীর আরেকটি নামের উল্লেখ পাওয়া যায় যা তার মাতা রাখেন আর তা হল আহমাদ - এই শব্দের অর্থ প্রশংসাকারী। 
প্রথম কয়েকদিন তিনি তার মায়ের বুকের দুধ পান করেন। এরপর কয়েকদিন তাকে দুধ পান করান আবু লাহাবের দাসী "সাওবিয়া"। উল্লেখ্য আবু লাহাব সম্পর্কে নবীর চাচা হতেন। সে সময় ছাওবিয়ার কোলেও একটি শিশুসন্তান ছিল যার নাম ছিল "মাছরুহ"। এই সাওবিয়াই এর আগে হামযা ইবনে আবদুল মোত্তালেব এবং পরে "আবু সালমা সামা ইবনে আবদুল আছাদ মাখজুমিকে" দুধ পান করিয়েছিলেন।
ইসলামী ভবিষ্যদ্বাণীপূর্ণ ঐতিহ্য অনুযায়ী; আদনান থেকে শুরু করে মুহাম্মদ পর্যন্ত অবতীর্ণ হয়েছিলেন। যা নিম্নে ২১ প্রজন্ম পর্যন্ত উপস্থাপন করা হল।
ভারতীয় প্রযুক্তিবিদ্যা প্রতিষ্ঠান কানপুর

ভারতীয় প্রযুক্তিবিদ্যা প্রতিষ্ঠান কানপুর (আইআইটি কানপুর) হল ভারতের উত্তর প্রদেশের কানপুরে অবস্থিত একটি পাবলিক ইনস্টিটিউট অফ টেকনোলজি। এটিকে ভারত সরকার ইনস্টিটিউট অফ টেকনোলজি আইনের অধীনে জাতীয় গুরুত্বের একটি ইনস্টিটিউট হিসাবে ঘোষণা করেছিল। আইআইটি কানপুর ভারতের সবচেয়ে মর্যাদাপূর্ণ একাডেমিক প্রতিষ্ঠানের মধ্যে স্থান পেয়েছে।
প্রতিষ্ঠানটি ১৯৫৯ সালে প্রতিষ্ঠিত হয়েছিল। প্রথম ভারতীয় প্রযুক্তি ইনস্টিটিউটগুলির মধ্যে একটি , ইনস্টিটিউটটি কানপুর ইন্দো-আমেরিকান প্রোগ্রামের (কেআইপি) অংশ হিসাবে নয়টি মার্কিন গবেষণা বিশ্ববিদ্যালয়ের একটি কনসোর্টিয়ামের সহায়তায় তৈরি করা হয়েছিল।
আর্যাবর্ত

আর্যাবর্ত (, "আর্য়াভ়্যর্ত্য", ) বলতে ভারতীয় উপমহাদেশের উত্তরের অংশকে বোঝায়। আর্যাবর্ত শব্দের আক্ষরিক অর্থ "আর্যদের ভূমি"। "ধর্মশাস্ত্র" এবং "সূত্র"-সহ বিভিন্ন হিন্দু ধর্মগ্রন্থে আর্যাবর্ত বলতে ভারতীয় উপমহাদেশের ইন্দো-আর্য জনগোষ্ঠীর বাসস্থানকে বোঝাত যেখানে আর্যদের ধর্ম ও অনুষ্ঠান প্রাধান্য পেয়েছিল। সময়ের সঙ্গে আর্যাবর্তের পরিধি ক্রমশ বৃদ্ধি পেয়েছিল, যা বিভিন্ন হিন্দু সূত্র মারফত জানা যায়, যেহেতু বৈদিক পরবর্তী সময়ে ঐতিহাসিক বৈদিক ধর্ম পূর্বদিকে বিস্তৃত হয়েছিল।
ইন্টারনেট ব্যাংকিং

ইন্টারনেটের মাধ্যমে সাধারণ ব্যাংকিং কার্যক্রমকেই ইন্টারনেট ব্যাংকিং বা অনলাইন ব্যাংকিং বলে। এক্ষেত্রে ইন্টারনেট-এ যুক্ত হয়ে ব্যাংকের নির্দিষ্ট সুরক্ষিত ওয়েবসাইট-এর মাধ্যমে একজন গ্রাহক তার ব্যাংক একাউন্টে প্রবেশ করে। একাউন্টে প্রবেশের জন্য ব্যাংক গ্রাহককে প্রয়োজনীয় তথ্য (সাধারণত: একটি আইডি ও পাসওয়ার্ড) সরবরাহ করে। কিছু সীমাবদ্ধতা রয়েছে যা দিন দিন কাটিয়ে উঠার চেষ্টা করা হচ্ছে।
ইন্টারনেট ব্যাংকিং ব্যবহারের ফলে একজন গ্রাহক নিম্নোক্ত সুবিধাগুলো পেতে পারেন:
বি:দ্র: ব্যাংক ভেদে ইন্টারনেট ব্যাংকিং সুবিধার কিছুটা তারতম্য হতে পারে।
বাংলাদেশে যে সমস্ত ব্যাংক ইন্টারনেট ব্যাংকিং সুবিধা দেয় এদের মধ্যে উল্লেখযোগ্য হল:
প্রথম তিনটি ব্যাংকই একই সফটওয়্যার ব্যবহার করে। সফটওয়্যারটির নাম ফ্লেক্সকিউব যা আই-ফ্লেক্স সল্যুশনসএর তৈরি। ট্রাষ্ট ব্যাংক ব্যবহার করছে ফ্লোরা ব্যাংক সফটওয়্যার।
রেহমান সোবহান

রেহমান সোবহান (জন্ম: ১২ মার্চ ১৯৩৫) বাংলাদেশের একজন অন্যতম খ্যাতিমান অর্থনীতিবিদ। তিনি ঢাকা বিশ্ববিদ্যালয়ের অর্থনীতি বিভাগের শিক্ষক। তিনি বাংলাদেশে তত্ত্বাবধায়ক সরকারের উপদেষ্টার দায়িত্ব পালন করেছেন। গবেষণা সংস্থা সেন্টার ফর পলিসি ডায়ালগ (সিপিডি)’র তিনি সভাপতি।
রেহমান সোবহানের জন্ম ১৯৩৫ সালের ১২ মার্চ কলকাতায়। তার বাবার নাম কে.এফ.সোবহান। তিনি ছিলেন পুলিশের ঊর্ধ্বতন কর্মকর্তা এবং রাষ্ট্রদূত। তার মায়ের নাম হাসমত আরা বেগম। তিনি দার্জিলিং-এর সেন্ট পলস্ স্কুলে এবং লাহোরের অ্যাচিসন কলেজ থেকে পাশ করেন। ১৯৫৬ সালে ক্যামব্রিজ বিশ্ববিদ্যালয় থেকে অর্থনীতিতে এম.এ ডিগ্রী অর্জন করেন।
রেহমান সোবহান ১৯৫৭ সালের অক্টোবর মাসে দেশে ফিরে আসেন এবং ঢাকা বিশ্ববিদ্যালয়ে প্রভাষক হিসেবে শিক্ষকতা জীবন শুরু করেন। ১৯৭৭ সালে অধ্যাপক হিসেবে ঢাকা বিশ্ববিদ্যালয় থেকে অবসর গ্রহণ করেন রেহমান সোবহান। অধ্যাপক হিসেবে অবসর গ্রহণের পূর্বে তিনি বাংলাদেশ পরিকল্পনা কমিশনের সদস্য হিসেবে (স্বরাষ্ট্র মন্ত্রীর পদমর্যাদায়); শিল্প, বিদ্যুত্‍ এবং প্রাকৃতিক সম্পদ বিভাগ এবং অবকাঠামো বিভাগে (১৯৭২-৭৪) যথাক্রমে চেয়ারম্যান, গবেষণা পরিচালক, মহাপরিচালক হিসেবে কর্মরত ছিলেন। ১৯৭২ থেকে ১৯৭৪ সাল পর্যন্ত বিআইডিএস- এ এমিরিটাস ফেলো হিসেবে কাজ করেন। এছাড়াও কুইন এলিজাবেথ হাউজে ১৯৭৬-১৯৭৯ পর্যন্ত ভিজিটিং ফেলো হিসেবে দায়িত্ব পালন করেন। তিনি বাংলাদেশ প্রেসিডেন্ট এর এ্যাডভাইজরী কাউন্সিল (ক্যবিনেট মিনিস্টার এর পদমর্যাদায়), পরিকল্পনা মন্ত্রণালয় এবং অর্থনৈতিক সম্পর্ক বিভাগের (১৯৯১) সদস্য ছিলেন। তিনি সাউথ এশিয়া সেন্টার ফর পলিসি ষ্টাডিজ-এ (২০০১-২০০৫) নির্বাহী পরিচালক ছিলেন। তিনি ১৯৯৪- ১৯৯৯ সাল পর্যন্ত সেন্টার ফর পলিসি ডায়লগ (সিপিডি) এর প্রতিষ্ঠাতা এবং নির্বাহী চেয়ারম্যান ছিলেন। এছাড়া তিনি বিআইডিএসের পরিচালকের দায়িত্বও পালন করেন। 
রেহমান সোবহানের প্রকাশিত মনোগ্রাফের সংখ্যা ৪২ টি। এছাড়া তার বিভিন্ন জার্নালে প্রায় ২০০ এর উপরে লেখা প্রকাশিত হয়েছে। তার কাজের প্রধান বিষয়বস্তুর মধ্যে অন্যতম হচ্ছে আইয়ুব খানের কাজের বিনিময়ে খাদ্য কর্মসূচির রাজনৈতিক সম্পর্ক, মধ্যবর্তী শাসন পদ্ধতিতে সার্বজনীন সাহসী উদ্যোগের ভূমিকা, বৈদেশিক নির্ভরশীলতার সংকট, ঋণ পরিশোধে ব্যর্থতা, কৃষিজ সংস্কার, সমন্বয় নীতি সংস্করণের সমালোচনামূলক নিবন্ধ, দুঃশাসনের ব্যবচ্ছেদ এবং সর্বশেষে দারিদ্র বিমোচনের কৌশল।
শুভব্রত, তার সম্পর্কিত সুসমাচার

শুভব্রত, তার সম্পর্কিত সুসমাচার বাংলাদেশী লেখক হুমায়ুন আজাদ রচিত একটি উপন্যাস। ফেব্রুয়ারি, ১৯৯৭ সালে (ফাল্গুন, ১৪০৩ বঙ্গাব্দ) একুশে গ্রন্থমেলায় আগামী প্রকাশনী, ঢাকা থেকে এটি গ্রন্থাকারে প্রকাশিত হয়।
আজাদ এই উপন্যাস উৎসর্গ করেছেন তার শিক্ষক বিষ্ণুপদ সেনকে।
বি. দ্র. সারাংশটি বইয়ের ফ্ল্যাপ থেকে নেওয়া
বিক্রমপল্লীর যুবরাজ "শুভব্রত" রূপবান, প্রতিভাবান ও অস্বাভাবিক; তার পিতা "নম্রব্রত" আশা করেছিলো সে একদিন হবে সমগ্র মহারাজ্যের মহারাজ। পিতা তাকে কিশোর বয়সেই রাজা ও রাজত্বের সাথে পরিচিত করানোর জন্যে নিয়ে যায় মহারাজ্যের রাজধানী রাজগৃহে, এবং সেখানেই বদলে যায় তার নিয়তি। একদল নগ্ন উন্মাদ কিশোর শুভব্রতের মধ্যে আবিষ্কার করে তাদের ত্রাতাকে, যে বহুদেবতার ধর্ম বাতিল ক'রে প্রতিষ্ঠিত করবে একদেবতার, একবিধাতার, ধর্ম; আমূল বদলে দেবে বহুদেবতাবাদী বিশ্বকে। তারপর থেকে ক্রমশ বদলে যেতে থাকে শুভব্রত, অস্বাভাবিক অলৌকিক হয়ে উঠতে থাকে, সুখকর যুবরাজের জীবন ছেড়ে বেছে নেয় ত্রাতার কঠিন জীবন, এবং বহুদেবতাবাদ ছেড়ে প্রচার করতে থাকে একদেবতার ধর্ম। শুভব্রত লাভ করে অনুসারী ও শত্রু, বিতাড়িত হয় পিতার রাজ্য থেকে; কিন্তু তার ভেতরে কাজ করে এক অদ্ভুত অলৌকিক শক্তি; সে হয় জয়ী, জয় করে নতুন রাজ্য, পুনরাধিকার করে পিতার রাজ্য, এবং প্রতিষ্ঠা করতে চায় বিধাতার মহারাজ্য। বিধাতার কঠোর অনুশাসনে সে বন্দি করেন ফেলে সবাইকে, এমনকি নিজেকেও; একদিন তার ভুল ভাঙে, বুঝতে পারে যে-বিধাতার ধর্ম সে প্রচার করছে, সে-বিধাতা আসলে তারই সৃষ্টি। তার সেনাপতিরা তা স্বীকার করতে রাজি হয় না, তারা পেয়েছে শক্তির স্বাদ; তারা খুন করে শুভব্রতকে, এবং বিধাতার নামে বেরিয়ে পড়ে রাজ্যের পর রাজ্য জয় করতে।
বড় কাটরা

বড় কাটরা ঢাকায় চকবাজারের দক্ষিণে অবস্থিত মুঘল আমলের একটি সরাইখানা। সম্রাট শাহজাহানের পুত্র শাহ সুজার নির্দেশে ১৬৪৪ থেকে ১৬৪৬ খ্রিস্টাব্দে দিওয়ান (প্রধান রাজস্ব কর্মকর্তা) মীর আবুল কাসিম দ্বারা বুড়িগঙ্গা নদীর তীরে এই ইমারতটি নির্মাণ করা হয়। তিনি মীর-ই-ইমারত নামে পরিচিত ছিলেন। প্রথমে এতে শাহ সুজার বসবাস করার কথা থাকলেও পরে এটি মুসাফিরখানা হিসাবে ব্যবহৃত হয়। বর্তমানে এটি জামিয়া হোসাইনিয়া আশরাফুল উলুম, বড় কাটরা মাদ্রাসার তত্ত্বাবধানে রয়েছে।
এক সময় স্থাপত্য সৌন্দর্যের কারণে বড় কাটরার সুনাম থাকলেও বর্তমানে এর ফটকটি ভগ্নাবশেষ হিসাবে দাঁড়িয়ে আছে। এক সময় বড় কাটরার তোরণে ফার্সি ভাষায় শাদুদ্দিন মুহম্মদ সিরাজী লিখিত একটি পাথরের ফলক লাগানো ছিল। যেখানে এই মুসাফির খানার নির্মাতা ও এর রক্ষনাবেক্ষনের ব্যয় নির্বাহের উপায় সম্পর্কে জানা যায়। ফলকে লেখা ছিল:
বিল্ডিংটি মধ্য এশীয় সরাইখানার ঐতিহ্যবাহী প্যাটার্ন অনুসরণ করে এবং মোগল স্থাপত্য অনুযায়ী শোভিত। মূলত এটি একটি চতুষ্কোণ অঙ্গন ঘেরা স্থাপত্য।
দক্ষিণ শাখাটি ৬৭.৯৭ মিটার প্রসারিত এবং বুড়িগঙ্গা নদীর তীরে অবস্থিত। উত্তর বাহুও একই মাপের ছিল বলে ধারণা করা হয়। পূর্ব-পশ্চিম বাহুর দৈর্ঘ্য এখন নিরূপণ করা দুঃসাধ্য হলেও আদিতে ৭০.১০ মিটার করে ছিল বলে জানা যায়। তিনতলা বিশিষ্ট এ সদর তোরণ ছিল অতি মনোমুগ্ধকর এবং এটি দক্ষিণে নদীর দিকে প্রায় ৭.৬১ মিটার এবং পূর্ব-পশ্চিমে প্রায় ১২.১৯ মিটার প্রসারিত ছিল। এ প্রবেশপথের দুপাশে ছিল দুটি প্রহরীকক্ষ। প্রহরীকক্ষ দুটির আয়তন ছিল পূর্ব-পশ্চিমে লম্বা ৫.৫১ × ২.৯২ মিটার। এ প্রবেশপথের পরে ছিল পরপর তিনটি অপেক্ষাকৃত ক্ষুদ্র আয়তনের প্রবেশপথ। পূর্ব-পশ্চিমে লম্বা প্রবেশপথের আয়তন ছিল যথাক্রমে ২.৭৪ × ০.৯১ মি., ৩.৩৫ × ১.৮২ মি, এবং ২.৭৪ × ১.৮২ মি.।
০.৯৯৯...

০.৯৯৯... একটি পৌনঃপুনিক দশমিক সংখ্যা যা একটি বাস্তব সংখ্যাকে নির্দেশ করে। একে অন্যভাবেও লিখা যায়:formula_1 অথবাformula_2। নির্দিষ্টভাবে এই সংখ্যাটিকে ১-এর সমান ধরা হয়। অর্থাৎ ০.৯৯৯... সংখ্যাটি সংখ্যাগত দিক থেকে ১-কেই নির্দেশ করে। এই বিষয়কে কেন্দ্র করে গণিতের বিভিন্ন শাখায় অনেকগুলো প্রামাণিক উপপাদ্যের সৃষ্টি হয়েছে।
ধরা যাক x= 0.999... তাহলে, 10x = 9.999...
অতএব, (10x - x)= (9.999... - 0.999...) বা, 9x = 9
অতঃপর নিশ্চিতভাবেই x = 1.
অর্থাৎ, 0.999... মানে প্রায় 1 নয়!
একেবারে কাটায় কাটায় 1.
অসীম দশমিক যে সসীম দশমিকেরই একটিপরিবর্ধিত রূপ তার কারণ হল ভগ্নাংশে প্রকাশ। দীর্ঘ বিভাজন ব্যবহার করে এর মতো অতি সরল পূর্ণ সাংখ্যিক বিভজনকেও পুনরাবৃত্তিক ভগ্নাংশে পরিণত করা যায়, যাতে অঙ্কগুলো অসীম পর্যন্ত পুনরাবৃত্ত হয়। এই দশমিক ০.৯৯৯%=১ এর একটি দ্রুততর প্রমাণ প্রদান করে। ৩ কে ৩ দিয়ে গুণ করলে প্রতিটি অঙ্ক ৯ হয়, তাই ৩ x ০.৩৩৩% সমান ০.৯৯৯%। আবার ৩ × সমান ১, তাই ০.৯৯৯… = ১। এ প্রমাণের আরেকটি রূপে ভগ্নাংশ = ০.১১১… কে ৯ দ্বারা গুণ করা হয়।
প্রাকৃতিক উপগ্রহ

প্রাকৃতিক উপগ্রহ একটি জ্যোতির্বৈজ্ঞানিক বা মহাকাশীয় বস্তু যা কোনো একটি গ্রহ বা তার থেকে বড় অন্য কোন বস্তুকে কেন্দ্রকে করে নির্দিষ্ট কক্ষপথে ঘূর্ণায়মান থাকে এবং অবশ্যই যা মানব সৃষ্ট নয়। এ ধরনের বস্তুকে সাধারণত বা মাঝেমাঝেই চন্দ্র হিসেবে অভিহিত করা হয়। এই সংজ্ঞাটির উপর ভিত্তি করে একটি তারা চতুর্দিকে ঘূর্ণায়মান কোন গ্রহ বা কোন ছায়াপথের কেন্দ্রকে কেন্দ্র করে ঘূর্ণায়মান কোন তারাকেও এই শ্রেণিতে ফেলা যায়, অবশ্য এই ব্যবহারটি সচরাচর করা হয় না। সকল ক্ষেত্রেই কোন গ্রহ, বামন গ্রহ বা ক্ষুদ্র গ্রহ-এর সাথে প্রাকৃতিকভাবে বিরাজমান বস্তুগুলোকে প্রাকৃতিক উপগ্রহ বলা হয়ে থাকে।
পার্থিব চাঁদ, পৃথিবী-নিকটস্থ অন্যান্য বস্তুসমূহ; মঙ্গল গ্রহের ফোবোস, ডিমোস; বৃহস্পতি গ্রহের গ্যানিমিড, ক্যালিস্টো, আয়ো, ইউরোপা সহ মোট ৭৯টি; শনি গ্রহের টাইটান, রিয়া, ইয়াপেটাস, ডায়োন, টেথিস, এনসেলাডাস, মাইমাস, হাইপেরিয়ন, ফোব সহ মোট ৮২টি; ইউরেনাস গ্রহের টাইটানিয়া, ওবেরন, আমব্রিয়েল, এরিয়েল, মিরান্ডা সহ মোট ২৭টি; নেপচুন গ্রহের ট্রাইটন, প্রোটেয়াস, নেরেইড সহ মোট ১৪টি; প্লুটো এর ক্যারন, নিক্স, হাইড্রা, কারবেরোস, স্টিক্স, এরিস, ডিসনোমিয়া, হাউমেয়া, হিʻইয়াকা, নামাকা, মাকেমাকে, এস/২০১৫ (১৩৬৪৭২) ১ ইত্যাদি সৌরজগতের প্রাকৃতিক উপগ্রহ।
জ্যোতির্বিজ্ঞানীদের ধারণা– গ্রহের জন্মের সময় একএকটি নক্ষত্র কে ঘিরে কয়েকটি মহাজাগতিক মেঘ আবর্তিত হতো। এরা নক্ষত্রের আকর্ষণে ঘনীভূত হয়ে অবশেষে জমাট বেঁধে গ্রহে রূপান্তরিত হয়। আবার, এভাবেই গ্রহের চারপাশে জমা মহাজাগতিক মেঘ থেকেই উপগ্রহ সৃষ্টি হয়েছে। এসব উপগ্রহ গুলো হলো প্রাকৃতিক উপগ্রহ।
সৌর জগতের মধ্যে এখন পর্যন্ত প্রায় ২৪০ টি প্রাকৃতিক উপগ্রহের সন্ধান পাওয়া গেছে। এর মধ্যে ১৬২ টি উপগ্রহ গ্রহকে কেন্দ্র করে ঘুরছে, ৪ টি উপগ্রহ ঘূর্ণায়মান আছে বামন গ্রহ-কে কেন্দ্র করে এবং অন্যগুলো ক্ষুদ্র সৌর জাগতিক বস্তু-কে কেন্দ্র করে ঘূর্ণায়মান আছে। অন্যান্য তারা এবং তাদের গ্রহদেরও উপগ্রহ রয়েছে।
সক্রিয় কিউ ব্যবস্থাপনা

সক্রিয় কিউ ব্যবস্থাপনা () বহির্মুখী মাল্টিপ্লেক্স নেটওয়ার্ক লাইনে সেবার জন্য অপেক্ষমাণ বিভিন্ন অন্তর্গামী কিউ ব্যবস্থাপনার কৌশল। 
অ্যালগোরিদমঃ
গুরুমুখী

গুরুমুখী লিপি () (Gurmukhi: ਗੁਰਮੁਖੀ"গুরমুখী") হল পাঞ্জাবী ভাষার তিনটি লিখিত রূপের মধ্যে অন্যতম। দ্বিতীয় শিখ গুরু, গুরু অঙ্গদ (১৫৬৩-১৬০৬) এই লিপির কিছু সংস্কার করেন যার কারণে এর নামকরণ করা হয় “গুরুমুখি” অথবা “গুরুর মুখ থেকে”
শিখ ধর্মালম্বীরা ছাড়াও ভারতের কিছু এলাকায় সরকারি নথিপত্রে গুরুমুখি লিপি ব্যবহৃত হয়। পাকিস্তানের মুসলিম পাঞ্জাবীরা শাহমুখী লিপি ব্যবহার করে। ভারতীয় পাঞ্জাবীরা গুরুমুখি বা দেবনাগরী লিপি ব্যবহার করে।
অন্যান্য উত্তর ভারতীয় ভাষার মতো গুরমুখি ভাষার উৎপত্তি ব্রাহ্মি লিপি থেকে।
১৯৯১ খ্রিষ্টাব্দের অক্টোবর মাসে ইউনিকোড স্ট্যান্ডার্ডে গুরুমুখী লিপিকে যোগ করা হয়। গুরুমুখী লিপির ইউনিকোড U+0A02 থেকে U+0A4C।
রশিদ উদ্দিন

রশিদ উদ্দিন (২১ জানুয়ারি ১৮৮৯ - ১০ সেপ্টেম্বর ১৯৬৪) নেত্রকোণা জেলায় জন্ম নেওয়া একজন বাউল সাধক। তিনি শ্রেষ্ঠ গীতিকার হিসেবে ১৯৯৯ সালে ২৪তম জাতীয় চলচ্চিত্র পুরস্কার লাভ করেন।
রশিদ উদ্দিন ১৮৮৯ সালের ২১ শে জানুয়ারি নেত্রকোণা পৌরসভাধীন বাহিরচাপড়া গ্রামের এক সাধারণ কৃষক পরিবারে জন্মগ্রহণ করেন। তার দাদা কুস্তিগির হিসেবে গৌরীপুরের জমিদারের নিকট থেকে বাড়িসহ একখন্ড লাখেরাজ কৃষিজমি প্রাপ্ত হন। এ জমির উপর তৈরি বাড়িতে রশিদ উদ্দিনের পিতা মরহুম মশ্রব উদ্দিন তার তিন ছেলে মল্লিক উদ্দিন, রশিদ উদ্দিন এবং নিজাম উদ্দিনকে নিয়ে গড়ে তুলেন এক ছোট্ট সংসার। বড় ছেলে মল্লিক উদ্দিন এন্ট্রাস পাস করে নেত্রকোণার সাব রেজিস্ট্রি অফিসে কেরাণির চাকুরি গ্রহণ করেন।
বাউল সাধক রশিদ উদ্দিন ছোটবেলা থেকেই ছিলেন আত্মভোলা। তাই বড়ভাইয়ের নিকট বাল্যশিক্ষা পাঠ ছাড়া কোনো বিদ্যালয়ে তার লেখাপড়া হয়নি। রশিদ উদ্দিন ১৫/১৬ বছর বয়সে পার্শ্ববর্তী পুখুরিয়া গ্রামের টাকনা মিস্ত্রির সান্নিধ্যে এসে একটু একটু করে একতারা বাজিয়ে বাউলগান শিখতে শুরু করেন। তখন বাহিরচাপড়া গ্রামে কৃষ্ণলীলা গান শুরু হয়। রশিদ উদ্দিন কৃষ্ণের অভিনয় করে ব্যাপক সুনাম অর্জন করেন। এ সময় পার্শ্ববর্তী বাংলা বেতাটিসহ সর্বত্র কবিগানের ব্যাপক প্রসার ছিল। দুর্গাপূজা, কালীপূজা, দোলপূজাসহ হিন্দু ধর্মীয় বিভিন্ন আচার-অনুষ্ঠানে কবিগান ছিল এ অঞ্চলে এক বিশেষ আকর্ষণ। পাশাপাশি টিপু পাগলের নেতৃত্বে ১৮২৭ সনে পরিচালিত ফকির বিদ্রোহের ব্যর্থতার পর ল্যাংটা ফকিরদের জলসা ছিল নিত্যদিনের ব্যাপার। তখন বাহিরচাপড়া গ্রামে কিশোরগঞ্জের কটিয়াদি থেকে এক ল্যাংটা পীরের আগমন ঘটে। ১৯০৯ সনে রশিদ উদ্দিন এ ল্যাংটা শাহের শিষ্যত্ব গ্রহণ করে নিজ বাড়িতে হালকা-জিকিরের জলসায় মেতে ওঠেন। বাউল সাধক রশিদ উদ্দিন তাঁর বড় ছেলে আরশাদ উদ্দিনের দুই বছর বয়সে তাকে মৃত্যুশয্যায় রেখে হঠাৎ একরাতে গৃহত্যাগ করেন। গৃহত্যাগী হয়ে তিনি প্রথমে আসেন তাঁর ওস্তাদ কটিয়াদির ল্যাংটা শাহের আখড়ায়। সেখান থেকে তিনি ল্যাংটা শাহকে সাথে নিয়ে চলে যান আসামের লাউরের পাহাড়ে। এক বছর সেখানে অবস্থানের পর চলে আসেন সিলেটের শাহ পরানের মাজারে।
মাজারে ভ্রমণ রশিদ উদ্দিনের আধ্যাত্মিক সাধনা ও বাউলতত্ত্বের চর্চায় গভীরভাবে প্রভাব ফেলে। প্রভূত আত্মিক উৎকর্ষ ও তত্ত্বজ্ঞান লাভের পর তিনি বাড়িতে ফিরে আসেন। তখন তিনি ভাত খাওয়া ছেড়ে দেন এবং দুই বছর শুধু দুধ ও রুটি খেয়ে থাকেন। এই সময় তিনি দিনে দুইবার নামাজ পড়তেন, ফজরের ও মাগরিবের নামাজ। পরিধান করতেন সবুজ রঙের পানজাবি ও লুঙ্গি। তাঁর স্ত্রীর মতে গরুর মাংস ছিল রশিদ উদ্দিনের প্রিয় খাবার। তার সাথে কাঁচামরিচ খেতে পছন্দ করতেন। পড়াশোনা করতেন পুরাতন পুঁথি, বই, মনীষীদের জীবনী, কোরআন-হাদিস, বেদ-মহাভারতসহ নানা ধরনের ধর্মগ্রন্থ। পারিবারিক সূত্রে জানা যায়, এ সময়ে তিনি বাড়ির সামনের পুকুরপাড়ে এবং পিছনে কামরাঙা গাছের তলায় সারাদিন আধ্যাত্মিক বিষয়ে বয়ান দিতেন। সেইসাথে চলত গান ও হালকা-জিকির।"
১ "মা গো মা, ঝি গো ঝি"
২ "আমার সোয়া চান পাখি"
৩ এই যে দুনিয়া কিসেরো লাগিয়া, এত জতনে বানাইয়াছেন সাঁই
৪ "এই বিশ্ব হইতেছে দৃশ্য"
৫ "যারে যা প্রাণের পাখি, প্রেমের দেশে যারে উড়ে"
৬ "মানুষ একটা কলের গাড়ি"
৭ "মানুষ ধর, মানুষ ভজ"
৮ "শুন দাদা মহাশয়"
৯ "হাতে নিয়া গুড্ডির নাটাই, খেলিতেছে আলেক সাই"
প্রমোদরঞ্জন চৌধুরী

প্রমোদরঞ্জন চৌধুরী (জন্ম: ১৯০৪ - মৃত্যু: সেপ্টেম্বর ২৮, ১৯২৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের শহীদ বাঙালি বিপ্লবী।
প্রমোদরঞ্জন চৌধুরীর জন্ম চট্টগ্রামের কেলিশহর গ্রামে। তার পিতার নাম শ্রী ঈশান চন্দ্র চৌধুরী। ১৯২০ সালে তিনি স্কুলে পড়তেন এবং বিপ্লবীদের সাথে যোগাযোগ স্থাপনে সক্ষম হন।
প্রমোদরঞ্জন ছাত্রাবস্থায় অনুশীলন সমিতি নামের বিপ্লবী দলে যোগ দেন। ১৯২১ সালে তিনি অসহযোগ আন্দোলনে অংশগ্রহণ করেন। ১৯২৫ সালে প্রমোদ রঞ্জন দক্ষিণেশ্বরের বোমা মামলায় গ্রেপ্তার হন। বিচারে তাকে ৫ বছর সশ্রম কারাদন্ড দেয়া হয়।
অনন্তহরি মিত্র ও প্রমোদরঞ্জনকে বিপ্লবী দলের নেতাগণ গোপন পুলিস বিভাগের ডেপুটি সুপারিন্টেনডেন্ট ভূপেন চট্টোপাধ্যায়কে হত্যা করার নির্দেশ দেন। ভূপেন চট্টোপাধ্যায় মাঝে মাঝে আলীপুর কেন্দ্রীয় কারাগারে গিয়ে রাজবন্দীদের সাথে আলাপ আলোচনা করতেন। তার উদ্দেশ্য ছিলো রাজবন্দিদের দুর্বলতার সুযোগ গ্রহণ করে বিপ্লবী দলের গোপন সংবাদ সংগ্রহ করা। ১৯২৬ সনের ২৮ মে দক্ষিণেশ্বর বোমার মামলায় দণ্ডিত অনন্তহরি মিত্র ও প্রমোদ চৌধুরী লোহার ডাণ্ডা দ্বারা ভূপেন চট্টোপাধ্যায়কে জেলের মধ্যে আক্রমণ করে হত্যা করেন। নেতাদের নির্দেশে ঘটনাস্থলে পাঁচজন উপস্থিত ছিলেন। তাদের মধ্যে কে প্রকৃত হত্যাকারী বের করতে না পেরে পুলিস খুশিমতো দুজনকে হত্যার অপরাধে এবং বাকি তিনজনকে ঐ কাজে সহায়তাকারী হিসেবে অভিযুক্ত করে। বিচারে অনন্তহরি মিত্র ও প্রমোদ চৌধুরীর ফাঁসি হয়। তাদের সাহায্য করার জন্য ধ্রুবেশ চট্টোপাধ্যায়, নিখিলবন্ধু বন্দ্যোপাধ্যায়, অনন্ত চক্রবর্তী ও রাধিকার যাবজ্জীবন দ্বীপান্তর হয়।
প্রমোদরঞ্জন চৌধুরীকে ভূপেন চট্টোপাধ্যায়কে হত্যার দায়ে মৃত্যুদণ্ড দেয়া হয়, এবং ১৯২৭ সালের ২৮শে সেপ্টেম্বর তারিখে তাকে ফাঁসি দেওয়া হয়।
হরিগোপাল বল

হরিগোপাল বল অন্যনাম টেগরা (? - ২২ এপ্রিল, ১৯৩০) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ১৮ এপ্রিল, ১৯৩০ সালে চট্টগ্রাম অস্ত্রাগার লুন্ঠনের কার্যক্রমে তিনি অংশগ্রহণ করেন। ৪ দিন পর সংগঠিত জালালাবাদ পাহাড়ে আত্মগোপনকালে ব্রিটিশ সৈন্য তাদের গ্রেপ্তারের চেষ্টা করলে তারা সম্মুখযুদ্ধে ব্রিটিশ সৈন্যদের পর্যুদস্ত করেন। জালালাবাদ পাহাড়ে ব্রিটিশ সৈন্যবাহিনীর সংগে যুদ্ধে তিনি প্রাণ বিসর্জন দেন।
হরিগোপাল বলের জন্ম চট্টগ্রামের ধোরালায়। তার পিতার নাম প্রাণকৃষ্ণ বল। চট্টগ্রাম অস্ত্রাগার আক্রমণের বীর বিপ্লবী লোকনাথ বল তার অগ্রজ। মৃত্যুর সময় তাঁর আনুমানিক বয়স ছিল ১৩ বছর।
অবিরাম যুদ্ধ করে শহীদ হন। একই সাথে শহীদ হন জিতেন দাশগুপ্ত, ত্রিপুরা সেনগুপ্ত, বিধুভূষণ ভট্টাচার্য, মতিলাল কানুনগো, প্রভাসচন্দ্র বল, শশাঙ্কশেখর দত্ত, নির্মল লালা, মধুসূদন দত্ত, পুলিনচন্দ্র ঘোষ, এবং অর্ধেন্দু দস্তিদার।
ক্লোরোপ্লাস্ট

উদ্ভিদ কোষের একটি অত্যন্ত গুরুত্বপূর্ণ অঙ্গাণু হচ্ছে প্লাস্টিড। সবুজ রঙের এই প্লাস্টিডগুলিতে সালোকসংশ্লেষণ প্রক্রিয়া ঘটে। এদের স্ট্রোমার মধ্যে ক্লোরোফিল অণুর উপস্থিতির জন্যেই এদের রং সবুজ হয়। ক্রোরোপ্লাস্ট দুইস্তর বিশিষ্ট একটি পর্দা দ্বারা আবৃত থাকে। বাইরের দিকের স্তরটিকে বলা হয় বহিঃস্তর এবং ভেতরের দিকের স্তরটিকে বলা হয় অন্তঃস্তর। ক্রোরোপ্লাস্টে গ্রানাম (বহুবচনে গ্রানা) চাকতি নামক একটি স্তরিভূত অঙ্গ থাকে। একটি ক্লোরোপ্লাস্টে সাধারণত ৪০-৮০টি গ্রানা থাকে এবং এই গ্রানাগুলো একটির পর একটি সজ্জিত হয়ে ৫-২৫টি গ্রানাম চক্র বা চাকতি গঠন করে। ক্লোরোপ্লাস্টে অবস্থিত গ্রানাগুলো পরস্পর গ্রানাম ল্যামেলা নামক নালিকা দ্বারা সংযুক্ত থাকে। 
ক্লোরোপ্লাস্ট মূলত থাকে গাছের পাতায়, কচি কান্ডের ত্বকে, ফুলের বৃতিতে এবং কচি ফলের ত্বকে। সাধারণত যে সমস্ত কোষকলাতে সালোকসংশ্লেষণ হয়, সেই সব কলার কোষে প্রচুর পরিমাণে ক্লোরোপ্লাস্ট উপস্থিত থাকে। এছাড়াও বীজের মধ্যে ভ্রূণে আর বড় গাছের প্যারেনকাইমা কলার কোষে ক্লোরোপ্লাস্ট পাওয়া যায়। সাধারণত একটি উদ্ভিদ কোষে গড়ে ১০-৪০টি ক্লোরোপ্লাস্ট থাকে।
ক্লোরোপ্লাস্ট এর গঠন:
১/আবরণী ঝিল্লি: সমস্ত ক্লোরোপ্লাস্ট একটি দুই স্তর বিশিষ্ট ঝিল্লি দ্বারা আবৃত থাকে। এটি লিপিড ও প্রোটিন দ্বারা গঠিত।
২/স্ট্রোমা: ঝিল্লি দ্বারা আবৃত পানিগ্রাহী ম্যাট্রিক্স বিদ্যমান। 
৩/থাইলাকয়েড ও গ্রানাম: স্ট্রোমাতে অসংখ্য থাইলাকয়েড থাকে। এটি থলে আকৃতির। কতকগুলো থাইলাকয়েড এক সাথে একটির উপর আরেকটি স্তূপ মত থাকে। থাইলাকয়েড এর এই স্তূপকে গ্রানাম বলা হয়।
৪/স্ট্রোমা ল্যামেলি: দুটি পাশাপাশি গ্রানার কিছু সংখ্যক থাইলাকয়েডস সূক্ষ্ম নালিকা দ্বারা সংযুক্ত থাকে। এই সংযুক্তকারী নালিকাকে স্ট্রোমা ল্যামেলি বলে।
৫/ফটোসিনথেটিক ইউনিট : থাইলাকয়েড মেমব্রেন বহু গোলাকার বস্তু বহন করে। এর মধ্যে ATP তৈরির সকল এনজাইম থাকে। মেমব্রেন গুলোতে অসংখ্য ফটোসিনথেটিক ইউনিট থাকে। প্রতি ইউনিটে ক্লোরোফিল- এ, ক্লোরোফিল- বি, ক্যারোটিন, জ্যান্থোফিল এর প্রায় ৩০০-৪০০ অণু থাকে। এছাড়া বিভিন্ন ধরনের এনজাইম, ফসফোলিপিড ইত্যাদি থাকে।
৬/DNA ও রাইবোজোম: ক্লোরোপ্লাস্টে তার নিজ DNA ও রাইবোজোম থাকে। এদের সাহায্যে ক্লোরোপ্লাস্ট নিজস্ব প্রতিরুপ সৃষ্টি ও কিছু প্রয়োজনীয় প্রোটিন তৈরি করতে পারে।
ক্লোরোপ্লাস্ট শব্দটি এসেছে গ্রিক শব্দ "ক্লোরোস" এবং "প্লাস্টেস" থেকে। ক্লোরোস (χλωρός) অর্থ সবুজ এবং প্লাস্টেস (πλάστης) অর্থ যা গঠিত হয়। ১৮৮৩ সালে Andreas Schimper এর নামকরণ করেন।
প্লাস্টিড

প্লাস্টিড (গ্রীক: πλαστός) হলো ঝিল্লি-আবদ্ধ অঙ্গাণু৷ এটি উদ্ভিদ কোষে পাওয়া যায় এবং ইউক্যারিওটিক প্রাণী কোষে দেখা যায়। এরা এন্ডোসাইম্বিয়টিক সায়ানোব্যাকটেরিয়া হিসাবে বিবেচিত হয়৷ প্লাস্টিড বিজ্ঞানী আর্নস্ট হেকেল 1866 সালে আবিষ্কার করেছিলেন এবং তিনি তার নাম দিয়েছিলেন, তবে এ.এফ.ডব্লিউ শিম্পার প্রথম স্পষ্ট সংজ্ঞা দিয়েছিলেন। প্লাস্টিড উদ্ভিদ কোষের এক অনন্য বৈশিষ্ট্য। উদ্ভিদ কোষের সাইটোপ্লাজমের মধ্যে ক্ষুদ্র, দানাদার বিভিন্ন আকারের প্লাস্টিড পাওয়া যায়। এর উপস্থিতির কারণে উদ্ভিদের পাতা,ফুল ও ফলে বিচিত্র রং দেখা যায়।প্লাস্টিড মূলত ৩ প্রকারের হয়ে থাকে । যথা:
১/ক্লোরোপ্লাস্ট(সবুজ রঙের)
২/ক্রোমোপ্লাস্ট(বিভিন্ন রঙের)
৩/লিউকোপ্লাস্ট(বর্ণ হীন)
প্লাস্টিডের প্রধান কাজ খাদ্য প্রস্তুত করা, খাদ্য সঞ্চয় করা এবং উদ্ভিদ দেহকে বর্ণময় ও আকর্ষণীয় করা৷ বিভিন্ন ধরনের কীট প্রতঙ্গ কে আকৃষ্ট করে অর্থাৎ পরাগযোগে সাহায্য করাই হলো প্লাস্টিডের কাজ। এছাড়া ক্লোরোপ্লাস্ট সবুজ রঙের হয়ে থাকে।ক্লোরোপ্লাস্টের ভিতর ক্লোরোফিল থাকে যা উদ্ভিদের সালোকসংশ্লেষে সাহায্য করে।
উদ্ভিদে, প্লাস্টিডগুলোর বিভিন্ন অবস্থার মধ্যে পার্থক্য হতে পারে, তারা কোষে অবদানের জন্য কোন ফাংশন উপর নির্ভর করে। অবিচ্ছিন্ন প্লাস্টিডস (প্রোপ্লাস্টিডস) নিম্নলিখিত যে কোনো রূপে বিকাশ হতে পারে:
হারম্যান মেইনার

ড. হারম্যান মেইনার (ইংরেজি: Hermann Gmeiner) (২৩ জুন ১৯১৯ - ২৬ এপ্রিল ১৯৮৬) ছিলেন একজন বিখ্যাত অস্ট্রিয় সমাজসেবক ও দাতা। তিনি ছিন্নমূল ও অসহায় শিশুদের জন্য এসওএস শিশুপল্লী প্রতিষ্ঠা করেন।
হারম্যান মেইনারের জন্ম ২৩শে জুন ১৯১৯ সালে অস্ট্রিয়ার Vorarlberg,Alberschwende এ এক কৃষক পরিবারে। তার বাবার বেশ কিছু সন্তান এর মধ্যে তিনি ছিলেন একজন। ছোটবেলায় তিনি মাতৃহারা হন। মায়ের মৃত্যুর পর তার ষোড়শী বড়-বোন এশা তার ছোটো ভাই-বোনদের দেখাশোনা করার ভার নেন। হারম্যান মেইনার বড় উঠেন এই বড় বোনের কাছে। তাদের পরিবারে বড়ো বোনের ভূমিকা ছিলো অনেকটা 'এসওএস' মায়ের মত। হয়ত এখান থেকেই আসে "এসওএস" ধারণাটি। যে পরিবেশে তিনি বড় হয়ে ছিলেন সেখানে একটি কৃষক পরিবারের টিকে থাকা অনেকটা নির্ভর করত পরিবারের বাবা-মা এবং তাদের সন্তান দের পারষ্পরিক সহযোগিতার উপর। ছোটোবেলায় হারম্যান মেইনার নিজেও তার বাবার খামারে কাজ করতেন। তার জীবনের প্রথম ঊপার্জন তিনি করেছিলেন একজন রাখাল হিসাবে।
ছোটোবেলা থেকেই হারম্যান মেইনার বিশেষ মেধার পরিচয় দেন এবং Feldkirch ব্যাকরণ-স্কুল হতে বৃত্তি পান। দ্বিতীয় বিশ্বযুদ্ধের সময় তিনি সেনা-বাহিনীতে যোগ দেন এবং পশ্চিম সীমান্তে বেশ কয়েকবার আহত হন। ১৯৪৬ সালে হারম্যান মেইনার 'university of Innsbruck' এ মেডিসিন বিষয়ে পড়িলেখা শুরু করেন। তার ইচ্ছা ছিল একজন মেডিসিন বিশেষজ্ঞ হবার।
তখন সবেমাত্র দ্বিতীয় বিশ্বযুদ্ধের শেষ হয়েছে। চারিদিকে যুদ্ধ ফেরত যুবক আর শরণার্থী শিশুদের আহাজারি। হারম্যান মেইনার এই সময় বসে না থেকে তাদের সাহায্য করতে এগিয়ে যান। সাথে সাথে তিনি 'এসওএস' ধারণাটি প্রতিষ্ঠা করার চেস্টা করতে থাকেন। যা হতে পারে ঐসব শিশু ও কিশোরদের হারানো পরিবারের বিকল্প। এসওএস এর সূচনার ইতিহাসটা খুব মধুর ছিল না। তৎকালিন কর্তৃপক্ষের অনেকেই ধারণাটির মানে বুঝে উঠতে পারেননি। তখন হারম্যান মেইনার এর পাশে দাঁড়িয়েছিলেন তার কিছু বন্ধু। এই বন্ধুরাই তাকে যথাযথ সাহায্য করেছিলেন। মাত্র ৬০০ অস্ট্রিয়ান মুদ্রা নিয়ে ১৯৪৯ সালে তিনি প্রতিষ্ঠা করেন এসওএস-কিন্ডারডফ। একই বছরে Imst তে প্রথমবারের মত উন্মোচিত হয় "এসওএস শিশু পল্লীর" ফলক। এই সময় খুব ব্যস্ত হয়ে পরার কারণে তিনি পড়াশোনা না চালানোর মত কঠিন সিদ্ধান্ত গ্রহণ করতে বাধ্য হন। মাত্র ত্রিশ বছর বয়সেই "এসওএস শিশু পল্লীর" মাধ্যমে তিনি ইতিহাসের পাতায় স্থান করে নেন।
হারম্যান মেইনার Imst "এসওএস শিশু পল্লীর" পরিচালক থাকার সময়ই ইউরোপের বিভিন্ন দেশে "এসওএস শিশু পল্লীর" শাখা খুলতে সাহায্য করেন। ১৯৬৩ সালে 'কোরিয়ান যুদ্ধের' পর প্রথমবারের মত ইউরোপের বাইরের একটি দেশ কোরিয়ার, দিয়াগুতে স্থাপিত হয় "এসওএস শিশু পল্লীর" শাখা। সাথে সাথে তৃতীয় বিশ্বের বিভিন্ন দেশে এসওএস এর কার্যক্রম পরিচালিত হতে থাকে। এশিয়া, লাটিন-আমেরিকা, আফ্রিকার বিভিন্ন দেশে স্থাপিত হয় "এসওএস শিশু পল্লী"। ১৯৬৪ সাল পর্যন্ত 'এসওএস-কিন্ডারডফ' সারা বিশ্বব্যাপি এই দায়িত্ব পালন করতে থাকে স্বয়ং হারম্যান মেইনার এর তত্ত্বাবধানে। ১৯৮৫ সালের মধ্যে বিশ্বের ৮৫ টি দেশে ২২৫ টি "এসওএস শিশু পল্লী" এবং ৩৬৮ টি "সামাজিক কেন্দ্র " স্থাপিত হয়।
১৯৮৬ সালের ২৬ শে এপ্রিল এই মহান সমাজ-সেবক ইনসব্রাক শহরে মৃত্যু-বরণ করেন।
তার এই বর্ণাঢ্য জীবনে তিনি সন্মানিত হয়েছেন অনেক পুরস্কার ও সন্মাননায়। এদের মধ্যে অন্যতম ছিল 'অস্ট্রিয়া বিজ্ঞান একাডেমির' অনারারি সদস্য হওয়া, দুটি বিশ্ব-বিদ্যালয় কর্তৃক অনারারি ডাক্তার নির্বাচিত হওয়া, ভ্যারিটি ক্লাব ইন্টারন্যাশনাল কর্তৃক 'আন্তর্জাতিক মানবতাবাদী পুরস্কার' লাভ করা।
সার্ভোএমপ্লিফায়ার

সার্ভোএমপ্লিফায়ার (Servoamplifier) এক ধরনের তড়িৎ বর্তনী যাতে আউটপুট ইনপুট থেকে দেরিতে পাওয়া একটি প্রতিক্রিয়া (response) হিসেবে প্রকাশিত হয়। অর্থাৎ ইনপুটের অপেক্ষাকৃত পরের সংকেতের জন্য আউটপুটে আগের সংকেতের প্রতিক্রিয়া পাওয়া যায়। এক কথায় বলা হয়, "আউটপুট ইনপুটের বিলম্বিত প্রতিক্রিয়া হিসেবে পাওয়া যায়"। ইনপুটে বিশৃঙ্খলা বা উচ্চনাদের (noise) কারণে এই বিলম্বন ঘটে থাকে।
সার্ভোএমপ্লিয়াফায়ারের বর্তনীর বিশ্লেষণ করার জন্য নিম্নোলিখিত পয়েন্টগুলো ধর্তব্যের মধ্যে আনা যেতে পারে:
তরুক্ষীর

তরুক্ষীর বা ল্যাটেক্স (latex) হল উদ্ভিদের বহু রকম বর্জ্য পদার্থের অবদ্রব (emulsion)।
পেঁপে, আকন্দ, কাঁঠাল, ডেউয়া, কাঠগোলাপ, দুধিলতা বটগাছ প্রভৃতি গাছের কাণ্ড ভাঙলে বা ক্ষত সৃষ্টি করলে দুধের মত সাদা এই তরুক্ষীর বেরিয়ে আসে। তরুক্ষীরের 
জলীয় দ্রাবকের মধ্যে অনেক রকমের প্রোটিন, উপক্ষার, রজন, আঠা ইত্যাদির অণু দ্রবীভূত এবং অবলম্বিত অবস্থায় থাকে।এবং এ ধরনের তরুক্ষীর দ্বারা, আধুনিক যুগে কনডম তৈরিতে মূলত তরুক্ষীর থেকে প্রস্তুত করা হয়। তবে কনডম তৈরি ক্ষেত্রে অনেক সময় পলিআরথিন, পলিইসোথ্রিন বা ল্যাম্ব ইনসেসটাইনও ব্যবহৃত হয়।এবং বিভিন্ন রাবার জাতীয় দ্রব্য তৈরি করা হয়। 
উদ্ভিদ থেকে সংগ্রহ করা এই আঠাকে কারখানায় প্রক্রিয়া ও বিশোধনের মাধ্যমে শিল্পতে ব্যবহারযোগ্য রাবারে পরিণত করা হয়
ফিলিপাইনের জাতীয় পতাকা

ফিলিপাইনের জাতীয় পতাকা নকশা প্রণয়ন করেন এমিলিও আগুইনালদো। মারসেলা দি আগন্সিল্লো, তার কন্যা লরেঞ্জা, এবং দোনা দেলফিনা হারবোসা দি নাতিভিদাদ প্রথম পতাকাটি তৈরি করেন হং কং এ।ফিলিপাইনের জাতীয় পতাকায় আটটি রশ্মি বিশিষ্ট সূর্য, এবং ৩টি তারকা রয়েছে। এগুলি সব সোনালি বর্ণের, এবং একটি সাদা সমবাহু ত্রিভুজের কেন্দ্রে অবস্থিত। ত্রিভুজটি পতাকার খুটির পাশে অবস্থিত। পতাকার বাকি অংশের উপরের দিকটি নীল, এবং নিচের দিকটি লাল। পতাকার অনুপাত হল ১:২।
১৮৯৮ সালের ১২ই জুন তারিখের ফিলিপাইনের স্বাধীনতার ঘোষণা অনুসারে পতাকার সাদা ত্রিভূজটি কাতিপুনান এর প্রতীক, যা ফিলিপাইনের মানুষদের বিপ্লবে উদ্বুদ্ধ করেছিলো। তিনটি তারকা দেশটির তিনটি দ্বীপপুঞ্জ - লুজন, ভিস্যাস, ও মিন্দানাও - এর প্রতীক (অবশ্য ফিলিপাইনের স্বাধীনতার মূল ঘোষণার সময় একটি তারকা ভিস্যাসের বদলে পানায় দ্বীপের প্রতীক হিসাবে গণ্য ছিলো)। এই তিনটি তারকা দেশের বিভিন্ন জনগোষ্ঠী ও ধর্মের মানুষের একতাকে নির্দেশ করছে।
সূর্যটির আটটি রশ্মি প্রথম ৮টি প্রদেশ - ম্যানিলা, চাভিত, বুলাকান, পাম্পাঙ্গা, নুয়েভা এসিয়া, তারলাক, লাগুনা, এবং বাতাঙ্গাস কে নির্দেশ করছে। এই ৮টি প্রদেশ স্পেনীয় ঔপনিবেশিক শাসনের বিরুদ্ধে যুদ্ধ ঘোষণা করেছিলো।
জন সি. ম্যাথার

জন ক্রমওয়েল ম্যাথার বর্তমান কালের স্বনামধন্য মার্কিন জ্যোতিঃপদার্থবিজ্ঞানী এবং বিশ্বতত্ত্ববিদ। তিনি মার্কিন যুক্তরাষ্ট্রের ভার্জিনিয়া অঙ্গরাজ্যের রোয়ানোকে জন্মগ্রহণ করেন। মূলত মহাজাগতিক ক্ষুদ্রতরঙ্গ পটভূমি বিকিরণ নিয়ে বিস্তর গবেষণার জন্য বিখ্যাত। এ বিষয়ে গবেষণার জন্যই ২০০৬ সালে জর্জ এফ. স্মুটের সাথে যৌথভাবে পদার্থবিজ্ঞানে নোবেল পুরস্কার লাভ করেন। তিনি বর্তমানে মেরিল্যান্ডে অবস্থিত নাসার গডার্ড স্পেস ফ্লাইট সেন্টারে কর্মরত আছেন। নোবেল পুরস্কার প্রাপ্তির মূল কারণ ছিল: "মহাজাগতিক ক্ষুদ্রতরঙ্গ পটভূমি বিকিরণের এনিসোট্রপির মধ্যে কৃষ্ণ বস্তু বিকিরণ আবিষ্কার"।
<div class="references-small">
জর্জ স্মুট

জর্জ ফিট্‌জারেল্ড স্মুট ৩ মার্কিন যুক্তরাষ্ট্রের জ্যোতিঃপদার্থবিজ্ঞানী, বিশ্বতত্ত্ববিদ এবং পদার্থবিজ্ঞানী। তিনি ২০০৬ সালে বিজ্ঞানী জন সি. ম্যাথারের সাথে যৌথভাবে পদার্থবিজ্ঞানে নোবেল পুরস্কার লাভ করেন। তার গবেষণার মূল বিষয় মহাজাগতিক ক্ষুদ্রতরঙ্গ পটভূমি বিকিরণ। এই বিকিরণের এনিসোট্রপির মধ্যে কৃষ্ণ বস্তু বিকিরণ আবিষ্কারের জন্যই নোবেল পুরস্কার লাভ করেন। এই গবেষণার ফলেই কোবে নামক কৃত্রিম উপগ্রহ দ্বারা মহা বিস্ফোরণ তত্ত্বের প্রমাণ সংগ্রহ করা সম্ভব হয়েছে। নোবেল কমিটির মতে কোবে প্রকল্প বিশ্বতত্ত্বকে আধুনিক এবং সূক্ষ্ণ বিজ্ঞান হিসেবে প্রতিষ্ঠিত করতে সমর্থ হয়েছে।
মহাজাগতিক অণুতরঙ্গ পটভূমি বিকিরণ

মহাজাগতিক অণুতরঙ্গ পটভূমি বিকিরণ (cosmic microwave background radiation - মমাপবি, সিএমবি, সিএমবিআর, সিবিআর বা এমবিআর নামেও পরিচাত) ভৌত বিশ্বতত্ত্বে আলোচিত এক ধরনের তাড়িতচৌম্বক বিকিরণ যা সমগ্র মহাবিশ্ব জুড়ে সমরূপভাবে (আইসোট্রপিক) বিস্তৃত রয়েছে। অণুতরঙ্গ ব্যভধিতে অবস্থিত এই বিকিরণ আবিষ্কৃত হয় ১৯৬৫ সালে। আবিষ্কার করেন আরনো অ্যালান পেনজিয়াস এবং রবার্ট উড্রো উইলসন। এর আগে ১৯৪৮ সালে বিজ্ঞানী জর্জ গ্যামো এটি সম্বন্ধে ভবিষ্যদ্বাণী করেছিলেন। সিএমবি এমন বিকিরণ যা মহাবিশ্বের পুরোটা জুড়ে দিক-নিরপেক্ষভাবে বিদ্যমান। সিএমবি দেখতে পেলে সমগ্র মহাবিশ্ব আমাদের কাছে সমরূপভাবে উজ্জ্বল মনে হত।
সিএমবি বিকিরণের শক্তি ঘনত্ব বনাম তরঙ্গদৈর্ঘ্য লেখ কৃষ্ণকায়া বিকিরণের অনুরূপ লেখের খুবই কাছাকাছি। বাস্তবে কৃষ্ণকায় বিকিরণের এতো কাছাকাছি কোন লেখ অর্জন করা অসম্ভব। তাই অবশ্যই সিএমবি কোন কৃষ্ণকায়া থেকে নির্গত হয়েছে। আর কৃষ্ণকায় তথা তাপীয় সাম্যাবস্থায় থাকা বস্তু বা ব্যবস্থা হতে পারে অনেক আগের মহাবিশ্ব যাকে উত্তপ্ত মহা বিস্ফোরণ নকশা হিসেবে আখ্যায়িত করা হয়। মহা বিস্ফোরণের কয়েকশো হাজার বছর পরে মহাবিশ্ব এরকম কৃষ্ণকায়ার মত ছিল। সেখান থেকেই সিএমবি নিঃসরিত হতো। পরবর্তীতে মহাবিশ্ব আরও প্রসারিত হতে থেকেছে এবং সিএমবি'র তাপমাত্রা কমতে থেকেছে। এর বর্তমান তাপমাত্রা প্রায় ৩° কেলভিন। এভাবেই সিএমবি'র মাধ্যমে মহা বিস্ফোরণ তত্ত্বের প্রমাণ পাওয়া যায়।
== বিকিরণের বিশ্লেষণ এবং CMB-এর সুনির্দিষ্ট পরিমাপ বিশ্ববিদ্যার জন্য গুরুত্বপূর্ণ, যেহেতু মহাবিশ্বের যেকোনো প্রস্তাবিত মডেলকে অবশ্যই এই বিকিরণ ব্যাখ্যা করতে হবে। CMB-এর 2.72548±0.00057 K তাপমাত্রায় একটি তাপীয় কালো বডি বর্ণালী রয়েছে।[5] স্পেকট্রাল রেডিয়েন্স dEν/dν 160.23 GHz-এ সর্বোচ্চ, মাইক্রোওয়েভ রেঞ্জের ফ্রিকোয়েন্সিতে, প্রায় 6.626×10−4 eV-এর ফোটন শক্তির সাথে সম্পর্কিত। বিকল্পভাবে, যদি বর্ণালী উজ্জ্বলতাকে dEλ/dλ হিসাবে সংজ্ঞায়িত করা হয়, তাহলে সর্বোচ্চ তরঙ্গদৈর্ঘ্য হল 1.063 মিমি (282 GHz, 1.168×10−3 eV ফোটন)। আভা সব দিক থেকে প্রায় অভিন্ন, কিন্তু ক্ষুদ্র অবশিষ্ট বৈচিত্রগুলি একটি খুব নির্দিষ্ট প্যাটার্ন দেখায়, যা মহাবিশ্বের বর্তমান আকারে প্রসারিত হওয়া মোটামুটি সমানভাবে বিতরণ করা গরম গ্যাসের প্রত্যাশিত অনুরূপ। বিশেষ করে, আকাশে পর্যবেক্ষণের বিভিন্ন কোণে বর্ণালী তেজতে ছোট অ্যানিসোট্রপি বা অনিয়ম থাকে, যা পরীক্ষা করা অঞ্চলের আকারের সাথে পরিবর্তিত হয়। এগুলিকে বিশদভাবে পরিমাপ করা হয়েছে, এবং খুব অল্প জায়গায় বস্তুর কোয়ান্টাম ওঠানামার দ্বারা উত্পন্ন ছোট তাপীয় বৈচিত্রগুলি যদি আমরা আজকে দেখতে পাচ্ছি সেই পর্যবেক্ষণযোগ্য মহাবিশ্বের আকারে প্রসারিত হলে কী আশা করা হবে তা মেলে৷ এটি অধ্যয়নের একটি অত্যন্ত সক্রিয় ক্ষেত্র, যেখানে বিজ্ঞানীরা আরও ভাল ডেটা (উদাহরণস্বরূপ, প্ল্যাঙ্ক মহাকাশযান) এবং সম্প্রসারণের প্রাথমিক অবস্থার আরও ভাল ব্যাখ্যা খুঁজছেন। যদিও অনেকগুলি বিভিন্ন প্রক্রিয়া ব্ল্যাক বডি স্পেকট্রামের সাধারণ রূপ তৈরি করতে পারে, বিগ ব্যাং ছাড়া অন্য কোনও মডেল এখনও ওঠানামা ব্যাখ্যা করেনি। ফলস্বরূপ, বেশিরভাগ মহাজাগতিক বিজ্ঞানীরা মহাবিশ্বের বিগ ব্যাং মডেলটিকে CMB-এর জন্য সর্বোত্তম ব্যাখ্যা বলে মনে করেন।
ফ্রিদমান-ল্যমেত্র্‌-রবার্টসন-ওয়াকার মেট্রিক

ফ্রিদমান-লেমাইট্‌র-রবার্টসন-ওয়াকার মেট্রিক () সাধারণ আপেক্ষিকতা তত্ত্বের আইনস্টাইন ক্ষেত্র সমীকরণসমূহের একটি সঠিক সমাধান। এটি একটি সমসত্ব, সমতাপীয়, প্রসারণশীল অথবা সংকোচনশীল মহাবিশ্বের প্রকৃতি বর্ণনা করে। ভৌগোলিক এবং ঐতিহাসিক পরিপ্রেক্ষিতে এই নকশাটিকে চার জন বিজ্ঞানীদের নাম দ্বারা নামাঙ্কিত করা হয়। এরা হলেন: আলেক্সান্দ্র্‌ আলেক্সান্দ্রোভিচ ফ্রিদমান, জর্জেস লেমাইট্‌র, হার্ভার্ড পার্সি রবার্টসন এবং আর্থার জিওফ্রি রবার্টসন। এই মেট্রিকটিকে ফ্রিদমান-রবার্টসন-ওয়াকার, রবার্টসন-ওয়াকার অথবা ফ্রিদমান-লেমাইট্‌র নামেও অভিহাত করা হয়।
এফএলআরডব্লিউ মেট্রিকটি একটি সমসত্ব এবং সমতাপীয় অবস্থার ধারণা থেকে উৎপত্তি লাভ করে। এতে এও ধারণা করা হয় যে, মেট্রিকগুলোর স্প্যাশিয়াল উপাদান সময়ের উপর নির্ভরশীল হতে পারে। এই শর্তগুলো পূরণ করে এমন একটি সাধারণ মেট্রিক হচ্ছে:
formula_1 যেখানে, formula_2
এটি বক্রতার ব্যাখ্যা প্রদান করে এবং এখানে formula_3 হচ্ছে স্কেল ফ্যাক্টর যা সময়ের উপর নির্ভরশীল।
সুনামগঞ্জ সদর উপজেলা

সুনামগঞ্জ সদর বাংলাদেশ এর সুনামগঞ্জ জেলার অন্তর্গত একটি উপজেলা।
এই উপজেলার উত্তরে বিশ্বম্ভরপুর উপজেলা ও ভারতের মেঘালয়, দক্ষিণে শান্তিগঞ্জ উপজেলা ও দিরাই উপজেলা, পূর্বে দোয়ারাবাজার উপজেলা, পশ্চিমে বিশ্বম্ভরপুর উপজেলা।
সুনামগঞ্জ সদর উপজেলায় বর্তমানে ১টি পৌরসভা ও ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম সুনামগঞ্জ সদর থানার আওতাধীন।
সুনামগঞ্জ
মেডিকেল কলজ
"মৎস পাথর ধান"
"সুনামগঞ্জের প্রাণ"
ঝিনাইগাতী উপজেলা

ঝিনাইগাতী উপজেলা বাংলাদেশের শেরপুর জেলার একটি প্রশাসনিক এলাকা।
ঝিনাইগাতী উপজেলার আয়তন ২৪২.০৭ বর্গ কিলোমিটার (৫৯,৮১৭ একর)। ২৫°০৪´ থেকে ২৫°১৬´ উত্তর অক্ষাংশ এবং ৮৯°৫৮´ থেকে ৯০°০৮´ পূর্ব দ্রাঘিমাংশ জুড়ে এ উপজেলার অবস্থান। শেরপুর জেলা শহর হতে এ উপজেলার দূরত্ব ২০ কিলোমিটার। এ উপজেলার উত্তরে ভারতের মেঘালয়, দক্ষিণে শেরপুর সদর উপজেলা ও শ্রীবরদী উপজেলা, পূর্বে নালিতাবাড়ী উপজেলা, পশ্চিমে শ্রীবরদী উপজেলা অবস্থিত।
ঝিনাইগাতী থানা গঠিত হয় ১৯৭৫ সালে এবং থানাকে উপজেলায় রূপান্তর করা হয় ১৯৮৩ সালে।
ঝিনাইগাতী উপজেলায় বর্তমানে ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ঝিনাইগাতী থানার আওতাধীন।
এ উপজেলা ৭টি ইউনিয়ন, ৭৫টি গ্রাম ও ১১৭টি মৌজার সমন্বয়ে গঠিত। এ উপজেলার প্রশাসনিক কার্যক্রম ঝিনাইগাতী থানার আওতাধীন।
২০১১ সালের আদমশুমারি অনুযায়ী ঝিনাইগাতী উপজেলার মোট জনসংখ্যা ১,৬০,৪৫২ জন। এর মধ্যে পুরুষ যার মধ্যে ৭৯,৫৪৮ জন পুরুষ এবং মহিলা ৮০,৯০৪ জন। মোট পরিবার ৪১,১১৭টি।
২০১১ সালের আদমশুমারি অনুযায়ী ঝিনাইগাতী উপজেলার সাক্ষরতার হার ৩৮.৭% (পুরুষ ৪১.২%, মহিলা ৩৬.৩%)। এ উপজেলায় ২টি বেসরকারি কলেজ, ১টি মহিলা কলেজ, ২টি কারিগরি কলেজ, ১৮টি মাধ্যমিক বিদ্যালয়, ৩টি নিম্ন মাধ্যমিক বিদ্যালয়, ১০১টি সরকারি প্রাথমিক বিদ্যালয়, ২৭টি বে-সরকারী প্রাথমিক বিদ্যালয়, ১টি সিনিয়র মাদরাসা, ১৩টি দাখিল মাদরাসা, ১০টি হাফেজী মাদরাসা, ২৩টি এবতেদায়ী মাদরাসা, ৩টি কওমী মাদরাসা ও ১০টি কিন্ডারগার্টেন রয়েছে।
ঝিনাইগাতী উপজেলায় ৭০ কিলোমিটারপাকারাস্তা, ২৮৩ কিলোমিটার আধা-পাকারাস্তা ও ২৮৩টি কাঁচারাস্তা রয়েছে। 
ঝিনাইগাতী উপজেলায় ১টি স্বাস্থ্য ও পরিবার পরিকল্পনা হাসপাতাল, ১টি দাতব্য চিকিৎসালয়, ১টি পরিবার কল্যাণ কেন্দ্র, ১টি পরিবার পরিকল্পনা ক্লিনিক ও ১টি স্বাস্থ্য উপকেন্দ্র রয়েছে। 
কৃষি ৭০.১৮%, অকৃষি শ্রমিক ৩.৫৭%, শিল্প ০.৬৯%, ব্যবসা ৯.৭২%, পরিবহণ ও যোগাযোগ ৩.০৯%, চাকরি ৩.১৩%, নির্মাণ ০.৪৩%, ধর্মীয় সেবা ০.১৭%, রেন্ট অ্যান্ড রেমিটেন্স ০.১৮% এবং অন্যান্য ৮.৮৪%।
কৃষিভূমির মালিকানা ভূমিমালিক ৫৫.৪৩%, ভূমিহীন ৪৪.৫৭%। শহরে ৩৭.৭১% এবং গ্রামে ৫৬.০২% পরিবারের কৃষিজমি রয়েছে।
প্রধান কৃষি ফসল ধান, গম, আলু, পিঁয়াজ, রসুন, শাকসবজি।
বিলুপ্ত বা বিলুপ্তপ্রায় ফসলাদি পাট, ডাল, অড়হর।
প্রধান ফল-ফলাদি কাঁঠাল, কলা, পেঁপে।
প্রধান রপ্তানিদ্রব্য ধান, চাল, কলা, শাকসবজি, পাথর, বালি।
ঝিনাইগাতী উপজেলায় ২৫৩টি মসজিদ, ৩৭টি মন্দির ও ১১টি গির্জা রয়েছে। 
ঝিনাইগাতী উপজেলার প্রধান নদীগুলো হল 
মহারশি,সোমেশ্বরী, চিলাখালী ও মালিঝি নদী। এছাড়া উল্লেখযোগ্য খাল ও বিলের মধ্যে রয়েছে সোনাইকরা বিল, ঢোলী বিল, পলকা বিল, বান্ধাপোল বিল, বাইদাধাঙ্গা বিল, রুরলী বিল ও গুর খাল।
ঝিনাইগাতী উপজেলায় ২২টি হাটবাজার রয়েছে।
নকলা উপজেলা

নকলা উপজেলা বাংলাদেশের শেরপুর জেলার একটি প্রশাসনিক এলাকা। এই উপজেলার উপর দিয়ে বয়ে চলছে পুরাতন ব্রহ্মপুত্র নদ।
এই উপজেলার ভৌগোলিক অবস্থান । এর উত্তরে নালিতাবাড়ী উপজেলা, দক্ষিণে জামালপুর জেলার জামালপুর সদর উপজেলা ও ময়মনসিংহ জেলার ময়মনসিংহ সদর উপজেলা, পূর্বে ময়মনসিংহ জেলার ফুলপুর উপজেলা, পশ্চিমে শেরপুর সদর উপজেলা।
নকলা উপজেলায় বর্তমানে ১টি পৌরসভা ও ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম নকলা থানার আওতাধীন।
“নকলা” নামটি এসেছে আরবী ‘নাখলা’ শব্দ থেকে। নাখলা শব্দের অর্থ খেজুরের বাগান। এই আরবী শব্দটি থেকে অনুমিত হয়, এটি একটি প্রাচীন জনপদ। তবে এ অঞ্চলটিতে হিন্দুদের আধিক্য ছিল। পরবর্তীতে তারা স্থানান্তরিত হয়েছে অথবা প্রতিবেশী দেশ ভারতে চলে গেছে। বলাবাহুল্য, নকলা থানা স্থাপনের পূর্বে প্রসিদ্ধ ব্যবসায় কেন্দ্র ও নৌ বন্দর চন্দ্রকোনাকে থানা করার পরিকল্পনা ছিল ব্রিটিশ সরকারের। কারণ, চন্দ্রকোনায় ছিল মহারাজ শশীকান্ত চৌধুরী ও জমিদার গোপাল দাস চৌধুরীর দুটি কাঁচারী। যেখানে প্রজাদের নিকট থেকে খাজনা আদায় করা হতো। ১৯১৯ সালে প্রতিষ্ঠিত প্রাচীন বিদ্যাপিঠ চন্দ্রকোনা রাজলক্ষী উচ্চ বিদ্যালয়, সূর্যবালা দেবী হাসপাতাল, পোস্ট অফিস এবং বড় বড় পাঠ ক্রয় কেন্দ্রসহ শিক্ষা ও সংস্কৃতি চর্চার প্রাণ কেন্দ্র ছিল চন্দ্রকোনা। ব্রহ্মপুত্র, দশানি আর মৃগী অববাহিকায় চন্দ্রকোনা নৌ বন্দর থেকে কলকাতা ও বিলেতে ডান্ডির সাথে সরাসরি নৌ যোগাযোগ ছিল। ব্রিটিশ বিরোধী আন্দোলনে আন্দামান ফেরত বিপ্লবী নগেন্দ্র চন্দ্র মোদক, বিপ্লবী যোগেশ চন্দ্রকর্মকার এবং বিপ্লবী মন্মথ দে চন্দ্রকোনায় জন্মেছিলেন।
মোঘল আমলে নকলা উপজেলার নারায়নখোলা গ্রামে সেনা ছাউনী ছিল। ব্রিটিশ আমলে পাঠাকাটা ইউনিয়নে ছিল নীল কুঠি। তবে এর সামান্যতম অস্তিত্বও এখন আর অবশিষ্ট নেই। অস্তিত্ব নেই অন্য কোনা প্রাচীন নিদর্শনেরও।
১৯৭১ সালের ৯ ডিসেম্বর নকলা মুক্ত হয় পাকিস্তানি হায়েনাদের হাত থেকে।
১টি পৌরসভা আর ৯ টি ইউনিয়ন পরিষদ নিয়ে নকলার প্রশাসনিক অঞ্চল গঠিত।
এখানে শিক্ষার গড় হার ৭৫.৫৩%; পুরুষদের মধ্যে সাক্ষরতার হার ৮১.৩০% এবং মহিলাদের মধ্যে ৭১.৬২%।
এখানে রয়েছেঃ
থানার সবচেয়ে নামকরা স্কুল নকলা সরকারি পাইলট উচ্চ বিদ্যালয়
এখানে রয়েছে একটি উপজেলা স্বাস্থ্য কমপ্লেক্স।
নকলার অর্থনীতি কৃষিনির্ভর। এখানে প্রচুর পরিমাণে ধান, পাট, আলু, শসা এবং অন্যান্য মৌসুমি সবজি ফলে। নকলায় অধিকাংশ জমি বেলে এবং বেলে দোঁয়াশ হওয়ায় এখানে আলু, বাদামও হয় প্রচুর।
নকলার যোগাযোগ ব্যবস্থা অনেক ভালো, ঢাকা মহাখালী হতে বাস দিয়ে ময়মনসিংহ হয়ে খুব সহজে নকলা আসা যায়
শ্রীবরদী উপজেলা

শ্রীবরদী উপজেলা বাংলাদেশের ময়মনসিংহ বিভাগের শেরপুর জেলার একটি প্রশাসনিক এলাকা। এই উপজেলায় শ্রীবরদী পৌরসভা সহ মোট দশটি ইউনিয়ন রয়েছে।
ভৌগোলিক ভাবে শ্রীবরদী উপজেলার উত্তরে ভারতের মেঘালয়, দক্ষিণে শেরপুর সদর উপজেলা, পূর্বে ঝিনাইগাতী উপজেলা, পশ্চিমে জামালপুর জেলার বকশীগঞ্জ উপজেলা ও ইসলামপুর উপজেলা। ভারতের সাথে এই উপজেলার ১০ কিলোমিটার ব্যাপী আন্তর্জাতিক সীমানা রয়েছে।
শ্রীবরদী উপজেলায় বর্তমানে ১টি পৌরসভা ও ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম শ্রীবরদী থানার আওতাধীন।
১৯৮৪ সালে শেরপুরকে জেলা করা হলে শ্রীবরদীকে উপজেলা ঘোষণা করা হয়।
এর নামকরণ নিয়ে নানান কথা থাকলেও দুটি মত বহুল প্রচলিত। এর একটি হলো, গারো পাহাড়ের পাদদেশে অবস্থিত এই অঞ্চলটি পাহাড়ি বন-বনানীর অপার সৌন্দের্যের লীলাভুমি বিধায় এ এলাকার শ্রী বর্ধন করত; এ থেকে শ্রীবর্ধন এবং শ্রীবর্ধন থেকে পরবর্তীতে শ্রীবরদী নাম হয়।
অপর মতটি হচ্ছে, শ্রীবরদা সুন্দরী নামানুসারে শ্রীবরদীর উপজেলার নামকরণ করা হয়েছে। এটাই বহুল প্রচলিত মত।
অপরদিকে শ্রী শম্ভুনাথ তালুকদারের তালুক থাকার কারণে অনেকে শ্রীবরদীকে শ্রীবরদী-শম্ভুগঞ্জ বলে থাকে; তবে উপজেলা সদরের মৌজার নাম শম্ভুগঞ্জ নামে রাখা হয়েছে।
২০১১ সালের আদমশুমারী অনুসারে এখানকার মোট জনসংখ্যা ২,২৮,১৯৪ জন। অধিকাংশ জনগোষ্ঠী মুসলমান হলেও উল্লেখযোগ্য পরিমাণ হিন্দু ধর্মাবলম্বী এবং পাহাড়ী এলাকায় অনেক আদিবাসীদের বসবাস রয়েছে।
কলেজ : শ্রীবরদী সরকারি কলেজ, আয়শা আইন উদ্দিন মহিলা কলেজ, 
বিদ্যালয় :শ্রীবরদী এম এন বি সরকারি বালিকা উচ্চ বিদ্যালয় , এমপিও ভুক্ত এ পি পি আই উচ্চ বিদ্যালয়,তাতীহাটি আইডিয়াল স্কুল ।
মাদ্রাসা : শ্রীবরদী ইসলামিয়া কামিল(এম.এ.) মাদ্রাসা, ফতেহপুর ফাযিল(বি.এ.) মাদ্রাসা, কাকিলাকুড়া ফাযিল(বি.এ.) মাদ্রাসাসহ অনেক আলিম, দাখিল ও ইবতেদায়ী মাদ্রাসা রয়েছে। 
প্রাথমিক বিদ্যালয় : অসংখ্য প্রাথমিক বিদ্যালয় আছে ।
স্বাস্থ্য খাতে অনেকটা পিছিয়ে আছে এ উপজেলার মানুষ । ৫০ শয্যা বিশিষ্ট একটি উপজেলা স্বাস্থ্য কমপ্লেক্স যা বর্তমানে ১০০ শয্যায় উন্নীত করা হয়েছে। তবে ডাক্তার ও সরঞ্জামাদির অভাবে এখানে প্রাথমিক চিকিৎসা ব্যতীত কোন রোগী রাখা হয় না, পাঠিয়ে দেয়া হয় জেলা সদর হাসপাতালে।
শ্রীবরদীর অর্থনীতি মূলত কৃষি নির্ভর। ধান,পাট এবং সবজি প্রধান ফসল।
জেলা ও পাশ্ববর্তী উপজেলায় যোগাযোগের জন্য সিএনজি,বেটারিচালিত অটোরিকশা,টেক্সি,রিক্সা পাওয়া যায়। এছাড়া ময়মনসিংহ, ঢাকা, সিলেট, রংপুর, চট্টগ্রামে যাতায়াতের জন্য ড্রিমল্যান্ড বাস রয়েছে ।
মানিকগঞ্জ সদর উপজেলা

মানিকগঞ্জ সদর বাংলাদেশের মানিকগঞ্জ জেলার অন্তর্গত একটি উপজেলা।
মানিকগঞ্জ সদর উপজেলা (মানিকগঞ্জ জেলা) আয়তন: ২১৪.৮১ বর্গ কিমি। অবস্থান: ২৩°৪২´ থেকে ২৩°৫৫´ উত্তর অক্ষাংশ এবং ৮৯°৫৮´ থেকে ৯০°০৭´ পূর্ব দ্রাঘিমাংশ। সীমানা: উত্তরে সাটুরিয়া উপজেলা, দক্ষিণে নবাবগঞ্জ উপজেলা ও হরিরামপুর উপজেলা, পূর্বে সিঙ্গাইর উপজেলা ও ধামরাই উপজেলা, পশ্চিমে হরিরামপুর উপজেলা ও ঘিওর উপজেলা।
মানিকগঞ্জ সদর উপজেলায় ১টি পৌরসভা ও ৮টি ইউনিয়ন রয়েছে।
পৌরসভা হচ্ছে -
এই উপজেলার ইউনিয়নগুলো হচ্ছে -
দুইটি সরকারি কলেজ রয়েছে এছাড়া আর কয়েকটি বেসরকারি কলেজ রয়েছে। টেকনিক্যাল কলেজ আছে একটি ও সরকারি হাই স্কুল দুই টি। 
শিক্ষা প্রতিষ্ঠান গড় হার ৫১.৫৭%; পুরুষ ৫৬.৬৬%, মহিলা ৪৬.৫৪%।
প্রাচীন নিদর্শনাদি ও প্রত্নসম্পদ মানিকগঞ্জ জামে মসজিদ, শ্রীশ্রী আনন্দময়ী কালীবাড়ি (১৮৯৫), রজনী ভবন ও ঝোভাত ভবন (গঙ্গাধর পট্টি), মত্ত মঠ (১৮৯৪), নারায়ণ সাধুর আশ্রম (১৩৪৮ বঙ্গাব্দ), ইসু বাবুর কাচারি (হিজুলী), শিববাড়ি মন্দির, বাইমাইলের নীলকুঠি, মেন্দীবাগ মাঠ, ইতকান স্কুল
সিঙ্গাইর উপজেলা

সিঙ্গাইর বাংলাদেশের মানিকগঞ্জ জেলার অন্তর্গত একটি উপজেলা।
এই উপজেলার উত্তরে ঢাকা জেলার ধামরাই উপজেলা ও মানিকগঞ্জ সদর উপজেলা, দক্ষিণে নবাবগঞ্জ উপজেলা, পূর্বে ঢাকা জেলার কেরানীগঞ্জ উপজেলা ও সাভার উপজেলা, পশ্চিমে মানিকগঞ্জ সদর উপজেলা।
এই উপজেলার পৌরসভা -
এই উপজেলার ইউনিয়ন সমূহ -
২১৭.৫৬ বর্গ কিলোমিটার আয়তনের সিঙ্গাইর উপজেলার মোট জনসংখ্যা ২,৮৭,৪৫১ জন।
• আনন জামান: নাট্যকার।
সাটুরিয়া উপজেলা

সাটুরিয়া বাংলাদেশের মানিকগঞ্জ জেলার অন্তর্গত একটি উপজেলা।
সাটুরিয়া উপজেলার উত্তরে রয়েছে টাঙ্গাইল জেলার নাগরপুর উপজেলা ও ধামরাই উপজেলা, দক্ষিণে মানিকগঞ্জ সদর উপজেলা, পূর্বে ঢাকা জেলার ধামরাই উপজেলা, পশ্চিমে দৌলতপুর উপজেলা ও ঘিওর উপজেলা। ধলেশ্বরী নদী ও গাজীখালি নদী এখানকার প্রধান নদী।
সাটুরিয়া উপজেলা পরিষদের অবস্থান সাটুরিয়া থেকে ২ কিলোমিটার উত্তরে বালিয়াটি নামক গ্রামে। উপজেলার সকল প্রকার প্রশাসনিক কাজ এখান থেকেই পরিচালিত হয়। এই উপজেলার অন্তর্গত ইউনিয়নগুলো হলঃ
সাটুরিয়া থানা ১৯১৯ সালে গঠিত হয় এবং তা ১৯৮৪ সালে উপজেলায় রূপান্তরিত হয়।
জনসংখ্যা (২০১১)
• মোট
১,৭১,৪৯৪ 
• ঘনত্ব
১২০০/কিমি২ (৩২০০/বর্গমাইল)
এখানে সাক্ষরতার হার ৪৭.৩০% যার মধ্য পুরুষ ৪২.৮৯% এবং মহিলা ৩০.৮৭% । 
শিক্ষাপ্রতিষ্ঠানঃ এখানে কলেজ ২টি, পলিটেকনিক ১টি। 
কৃষি প্রধান
এই এলাকায় বিভিন্ন ধরনের ফশলাদি জন্মে।
ধান,ভুট্টা, বেগুন, মসুর, বটবটি, সরিষা, তামাক , পাট, ফুলকফি, বাধাকফি, করলা,ইত্যাদি ।
শিবালয় উপজেলা

শিবালয় বাংলাদেশের মানিকগঞ্জ জেলার অন্তর্গত একটি উপজেলা।
উত্তরে দৌলতপুর উপজেলা ও ঘিওর উপজেলা, দক্ষিণে হরিরামপুর উপজেলা ও রাজবাড়ী জেলার গোয়ালন্দ উপজেলা পূর্বে ঘিওর উপজেলা ও হরিরামপুর উপজেলা, পশ্চিমে পাবনা জেলার বেড়া উপজেলা।
এই উপজেলার ইউনিয়নসমূহ হচ্ছ -
১৯৯.১৮ বর্গ কি.মি আয়তন বিশিষ্ট শিবালয় উপজেলা মানিকগঞ্জ জেলার আয়তনের দিক থেকে দ্বিতীয় বৃহত্তম উপজেলা। এটি ১৮৭৫ সালে থানা হিসেবে জন্ম লাভ করে। তখন উহা জা্ফরগঞ্জ নামক স্থানে অবস্থিত ছিল। জা্ফরগঞ্জ যমুনার পাড়ে অবস্থিত হোয়ায় যমুনার ভাঙ্গনে জা্ফরগঞ্জ বিলুপ্ত হয় এবং ১৯০০ সালে থানা হেডকোয়ার্টার শিবালয়ে স্থানান্তর হয়। ১৯৮৪ সালে উহা উপজেলা হিসেবে উন্নিত হয়। শিবালয় উপজেলার নামকরনের ইতিহাস পর্যালোচনা করে জানা যায় যে, অত্র এলাকায় মহাদেব শিবের আলয় (মন্দির) অবস্থিত ছিল। শিব+আলয়= শিবালয়, এই নামে অত্র এলাকায় একটি মৌজা ছিল। উক্ত শিব মন্দিরের (আলয়) নাম অনুসারে উক্ত মৌজার নাম শিবালয় করা হয়। জাফরগঞ্জ থানার বিলুপ্তির পর থানা হেড-কোয়ার্টার শিবালয় মৌজায় স্থানান্তর করা হয়। এক পর্যায়ে উপজেলা/থানা হেড-কোয়ার্টারের নাম হয় শিবালয়।
হরিরামপুর উপজেলা

হরিরামপুর বাংলাদেশের মানিকগঞ্জ জেলার অন্তর্গত একটি উপজেলা।
এই উপজেলার উত্তরে শিবালয় উপজেলা, ঘিওর উপজেলা এবং মানিকগঞ্জ সদর উপজেলা, দক্ষিণে ফরিদপুর জেলার চরভদ্রাসন উপজেলা ও ফরিদপুর সদর উপজেলা, পূর্বে মানিকগঞ্জ সদর উপজেলা, ঢাকা জেলার নবাবগঞ্জ উপজেলা ও দোহার উপজেলা, পশ্চিমে শিবালয় উপজেলা, রাজবাড়ী জেলার গোয়ালন্দ উপজেলা ও ফরিদপুর সদর উপজেলা।
ঘিওর উপজেলা

ঘিওর বাংলাদেশের মানিকগঞ্জ জেলার অন্তর্গত একটি উপজেলা।
এই উপজেলার উত্তরে দৌলতপুর উপজেলা, দক্ষিণে শিবালয় উপজেলা ও হরিরামপুর উপজেলা, পূর্বে মানিকগঞ্জ সদর উপজেলা ও সাটুরিয়া উপজেলা, পশ্চিমে শিবালয় উপজেলা ও দৌলতপুর উপজেলা।
এই উপজেলার ৭টি ইউনিয়ন হচ্ছে - 
১) ঘিওর সরকারি কলেজ। 
ঘিওর, মানিকগঞ্জ।
২) তেরশ্রী ডিগ্রী কলেজ। 
ঘিওর, মানিকগঞ্জ।
৩) ঘিওর কামিল মাদ্রাসা। 
ঘিওর, মানিকগঞ্জ।
৪) ডা: আব্দুর রহিম খান মহিলা কলেজ। পূর্বপাড়া ঘিওর, মানিকগঞ্জ।
৫)এম এ রাশেদ টেকনিক্যাল কলেজ। চরমাইজখাড়া, ঘিওর, মানিকগঞ্জ।
৬) বানিয়াজুরী ইউনিয়ন স্কুল অ্যান্ড কলেজ।
ঘিওর দুর্গা নারায়ণ পাইলট উচ্চ বিদ্যালয়। ঘিওর, মানিকগঞ্জ।
দৌলতপুর উপজেলা, মানিকগঞ্জ

দৌলতপুর বাংলাদেশের মানিকগঞ্জ জেলার অন্তর্গত একটি উপজেলা।
এই উপজেলার উত্তরে সিরাজগঞ্জ জেলার চৌহালি উপজেলা ও টাঙ্গাইল জেলার নাগরপুর উপজেলা, দক্ষিণে ঘিওর উপজেলা, পূর্বে সাটুরিয়া উপজেলা, পশ্চিমে পাবনা জেলার বেড়া উপজেলা ও যমুনা নদী।
দৌলতপুর উপজেলার ইউনিয়নসমূহঃ
দৌলতপুরের নাম ছিল গোবর্ধনপুর। এখানকার মন্দিরে হিন্দু দেবমূর্তি গিরিগোবর্ধনের নাম অনুসারে এর নামকরণ করা হয়।কালক্রমে নদীভাঙনের ফলে দেবমূর্তিসহ মন্দিরটি নদীগর্ভে বিলীন হয়ে যায়। মুঘল শাসনামলে দৌলত শাহ নামে এক সুফি সাধক গোবর্ধনপুরে এসে তার খানকাহ প্রতিষ্ঠা করেন এবং বহু মানুষ তার শিষ্যত্ব গ্রহণ করে।পরবর্তীতে তারই নাম অনুসারে গোবর্ধনপুরের নামকরণ করা হয় "দৌলতপুর"।
গিলব্রেথ অনুমান

গিলব্রেথ অনুমান মৌলিক সংখ্যা সম্পর্কিত একটি সমস্যা। মৌলিক সংখ্যা গুলি পরপর লেখা যাক।
এখন উপরের অনুক্রমটির পরপর দুইটি সংখ্যার পার্থক্য নিয়ে আর একটি অনুক্রম বানানো যাক। এই কাজটা পরপর কয়েকবার করলে এরকম একটা কিছু পাওয়া যাবে,
গণিতের ভাষায় বলতে গেলে, যদি formula_1 মূল অনুক্রমের একটা পদ হয়, আর formula_2 যদি নতুন অনুক্রমের পদ হয়, তাহলে
গিলব্রেথ অনুমান বলছে যে, অনুক্রম গুলির ১ম পদ সবসময় 1 হবে, অবশ্যই মৌলিক সংখ্যার মূল অনুক্রমটি ছাড়া। 10 পর্যন্ত সবগুলি মৌলিক সংখ্যার জন্য অনুমানটি সত্য প্রমাণিত হয়েছে।